مافه‌كانی‌ئافره‌تان له ئیسلامدا (به‌شی دووه‌م)\nدانراوه له‌لایه‌ن: تاریق مه‌لا تاهیر ڕێكه‌وت: ٣/٢٠/ ٢٠٠٩\nخاڵی دووه‌م: ئافره‌ت و مافی ئازادی بیروباوه‌ڕ\nمه‌به‌ست له ئازادی بیروباوه‌ڕ، ئه‌وه‌یه كه مرۆڤ ئازاد بێ له‌و ئایینه‌ی كه هه‌ڵیده‌بژێرێ بۆ ژیانی خۆی، ئه‌وه‌ش مافی هه‌موو مرۆڤێكه، ئازادی راده‌ربڕین و ئازادی بیركردنه‌وه‌ی هه‌بێ، پیاو بێت یان ئافره‌ت، له ئیسلامدا خوای گه‌وره له قورئاندا ئه‌و ئازادیه‌ی به هه‌موو كه‌سێك داوه، هه‌روه‌كو ده‌فه‌رموێ: فَمَن شاءَ فليؤْمِن وَمَن شاءَ فليكفُر ... (1)، واته: ئه‌وه‌ی حه‌ز ده‌كا با بڕوا بێنێ، ئه‌وه‌ی حه‌زیش ده‌كا با بێ بڕوا بێت. وه ده‌فه‌رموێ: إنا هديناهُ السَّبيلَ إما شاكراً وَإمّا كفوراً (2).\nراسته ئایینی پیرۆزی ئیسلام له‌لایه‌ن خوای گه‌وره‌وه هاتووه و له هه‌موو رێبازێكی تر راست ترو ته‌واو تره، هه‌روه‌كو ده‌فه‌رموێ: إنَّ الدينَ عِندَ اللهِ الإسلام ... (3)، واته: ئایینی راست و ته‌واو ته‌نها ئیسلامه، وه ده‌فه‌رموێ: وَمَن يبتغِ غيرَ الإسلامِ ديناً فلن يُقبلَ منِه وَهُوَ في الآخِرَةِ مِنَ الخاسِرين (4)، واته: هه‌ركه‌سێك بێجگه له ئیسلام رێبازێكی تر بگرێته به‌ر و بیكاته به‌رنامه‌ی ژیانی، ئه‌وه لێی وه‌رناگیرێ و خودا لێی رازی نابێ، و له دواڕۆژیشدا له زه‌ره‌رمه‌ندانه. به‌ڵام له هه‌مان كاتدا بۆ وه‌رگرتنی ئیسلام زۆره ملێ و تۆبزی نیه، هه‌روه‌كو ده‌فه‌رموێ: لا إكراهَ في الدِّين قَد تبينَ الرشدُ منَ الغيِّ ... (5)، ئه‌م ئایه‌ته‌ش هه‌روه‌كو توێژه‌ره‌وانی قوڕئان ده‌فه‌رموون ـ هه‌رچه‌نده حوكمه‌كه‌شی گشتیه ـ : (ده‌رباره‌ی پیاوێكی ئه‌نساری هاتۆته خوار كه له‌نه‌وه‌ی (سالم) كوڕی (عوف) بوو، دوو كوڕی گاوری هه‌بوو، به‌خۆشی موسڵمان بوو، ویستی به‌زۆر بیانكاته موسڵمان، جا ئه‌م ئایه‌ته پیرۆزه هاته خوار)(6).\nئه‌م ئایه‌ته پیرۆزه له سوڕه‌تی (البقرة) یه‌و له‌شاری مه‌دینه هاتۆته خوار، له‌و كاته‌ی كه ده‌وڵه‌تی ئیسلامی هه‌بوو، موسڵمانان خاوه‌ن هێزبوون، له‌گه‌ڵ ئه‌وه‌شدا خوای گه‌وره قه‌ده‌غه‌یان ده‌كا، كه به‌زۆری یه‌كێك بكه‌نه موسڵمان، ئه‌ی ئه‌گه‌ر موسڵمانان ده‌وڵه‌تیان نه‌بوو، یان خاوه‌ن هێزێكی كه‌م بوون، بێگومان ئه‌وكاتی تاوانی زیاتره یه‌كێك به زه‌بری شمشێر بكرێته موسڵمان...\nكه‌واته: تۆبزی كردن نیه له وه‌رگرتنی ئیسلامدا، ده‌بێ مرۆڤه‌كان سه‌رپشك بن و نابێت زۆریان لێبكرێت و ئازادیان زه‌وت بكرێت، ته‌نانه‌ت خوای گه‌وره ئه‌و مافه‌ی نه‌داوه‌ته پێغه‌مبه‌ر (صَلّى اللهُ عَلَيْهِ وسَلَّم) خوای هه‌روه‌كو ده‌فه‌رموێ: وَلوْ شاءَ رَبكَ لآمَنَ مَن في الأرضِ كلُّهُم جَميعاً أفأنتَ تكرِهُ الناسَ حَتى يكونوا مُؤْمنين (7)، واته: ئه‌گه‌ر په‌روه‌ردگارت بیویستبا كه خه‌ڵكی به‌زۆری بڕوا بێنن، ئه‌وا هه‌موو ئه‌وانه‌ی كه له‌سه‌ر زه‌وین تێكڕا بڕوایان ده‌هێنا، جا ئایا تۆ ئه‌ی (محمد) (صَلّى اللهُ عَلَيْهِ وسَلَّم) زۆر له خه‌ڵكی ده‌كه‌ی تاوه‌كو بڕوا بێنن؟.\nوه‌ك ده‌بینین خوای گه‌وره زۆر به‌ڕوونی ره‌فزی ئه‌وه ده‌كا، كه ته‌نانه‌ت پێغه‌مبه‌ریش مافی تۆبزی لێكردنی خه‌ڵكی هه‌بێت بۆ بڕوا هێنان، چونكه ئه‌گه‌ر خوای گه‌وره ویستبای به‌زۆر بڕوا بهێنن، ئه‌وا هه‌موویان بڕوایان ده‌هێنا، به‌لاَم كه خوا نه‌یویست تۆ زۆر له خه‌ڵك ده‌كه‌ی كه بڕوا بێنن؟ واته: بۆت نیه.\nلێره‌دا له‌م ئازادیه‌دا ئافره‌تان هیچ جیاوازیه‌كیان نیه له‌گه‌ڵ پیاوه‌كان، ئه‌وانیش ده‌توانن رێی خودا بگرن و ده‌شتوانن له رێی خودا لابده‌ن، به‌ڵام وه‌كو باسمان كرد نابێ به‌ناوی ئازادیدا توانج و پلار له ئیسلام بدرێ و سوكایه‌تی پێبكرێ.\nپه‌راوێزه‌كانی به‌شی دووه‌م\n(1) الكهف: 29.\n(2) الإنسان: 3.\n(3) آل عمران: 19.\n(5) البقرة: 256.\n(6) برِوانة: (تفسير القرآن العظيم: للإمام بن كثير: 1/362ـ363).\n(7) يونس: 99.\nid => 2204\ndynamicImage => '012852006.jpg'\nheadTitle => 'مافه‌كانی‌ئافره‌تان له ئیسلامدا (به‌شی دووه‌م)'\n[0.6 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 2204)))\n[0.93 ms] UPDATE `dangiislam_article` SET `clicked` = ? WHERE (`dangiislam_article`.`id` = 2204)\n[0.46 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 2204) LIMIT 1\n[0.43 ms] SELECT `dangiislam_article`.* FROM `dangiislam_article` WHERE (id= '2204') AND (status='1') AND (title<>'0') LIMIT 1\n[0.14 ms] SELECT `dangiislam_art_cat`.* FROM `dangiislam_art_cat` WHERE (id = 197) LIMIT 1\n[18.5 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[17.55 ms] SELECT `dangiislam_article`.* FROM `dangiislam_article` WHERE (category_id = 197)\n[5.4 ms] SELECT `dangiislam_article`.* FROM `dangiislam_article` WHERE (category_id = 197) AND (id <> '2204') AND (status='1') ORDER BY `id` desc LIMIT 3\n[4.4 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='2204') ORDER BY `comment_id` desc, `featured` desc\n[13.32 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.16 ms] SELECT `dangiislam_art_cat`.* FROM `dangiislam_art_cat` WHERE (id = 197) LIMIT 1\n[0.87 ms] SELECT `dangiislam_writer`.* FROM `dangiislam_writer` WHERE (((`dangiislam_writer`.`id` = 20)))\n[0.1 ms] SELECT `dangiislam_writer`.* FROM `dangiislam_writer` WHERE (id = 20) LIMIT 1\n1.11.3/5.3.29 Variables Debug Not authorized 16 in 63.13 ms Registry (6)«


راسيه‌يل تويشهاتن عه‌بدولمه‌هدى و شانده‌گه‌ى وه مه‌ترسييگ له‌چين چه‌س - شـه‌فـه‌ق نيـوز\nراسيه‌يل تويشهاتن عه‌بدولمه‌هدى و شانده‌گه‌ى وه مه‌ترسييگ له‌چين چه‌س\nهــــه‌واڵ عــیراق راسيه‌يل تويشهاتن عه‌بدولمه‌هدى چين\nشه‌فه‌ق نيوز/ سه‌رچه‌وه‌يگ له نويسينگه‌ى عادل عه‌بدولمه‌هدى سه‌رۆك حكومه‌ت عراقى، ئه‌و هه‌واڵه‌يله خسته دروو ك باس له‌وه كرديان شاند عراقى وه سه‌رۆكايه‌تى عه‌بدولمه‌هدى له چين تويش مه‌ترسييگ هاتنه له سه‌ردانه‌گه‌يان ئه‌را چين.\nسه‌رچه‌وه‌گه وت: ئه‌و هه‌واڵه‌يله ك وه‌و جووره باس كردنه له‌باره‌ى شانده عراقيه‌گه ك سه‌ردان چين كردگه وه سه‌رۆكايه‌تى عادل عه‌بدولمه‌هدى ك گوايا ره‌سينه‌سه مه‌ترسى مه‌رگ، نادروسه‌و دويره له‌ڕاسى، جوور ئه‌وه‌گ روسيا ئه‌ليه‌و باس له‌لى كرد.\nجى باسه، سه‌رچه‌وه‌گه يه‌يش ده‌رخست ك شانده‌گه له‌بان پيه‌ڵ هايوان گوزه‌ر كردنه‌و له‌ناكاو بويه‌سه واران و هه‌وره‌تريشقه و يه‌يش حاڵه‌تيگه ئاسايى وه نسبه‌ت ئه‌را كه‌ش و هه‌واى چينى و ئى كاريشه هويچ مه‌ترسييگ له‌لى نه‌كه‌فته‌سه‌و.


نووچە نێت | ڕاستگۆیی بێ لایەنی| فەلاح مستەفا: کۆبوونەوەیەکى زۆر سەرکەوتوو لە نێوان نێچیرڤان بارزانى و شا عەبدوڵڵاى دووەم ئەنجامدرا\nJuly 2021 06 - 19:32:49\nلە بارەى سەردانییەکەى نێچیرڤان بارزانى، سەرۆکى هەرێمى کوردستان بۆ شانیشینى ئوردن و کۆبوونەوەى لەگەڵ شاى ئوردن شا عەبدوڵڵاى دووەم، فەلاح مستەفا، ڕاوێژکارى باڵاى سەرۆکى هەرێمى کوردستان دەڵێت، لە ڕاستیدا سەردانێکى زۆر سەرکەوتووبوو، کۆبوونەوەیەکى زۆر باش بەڕێوەچوو لە نێوان سەرۆکى هەرێم و شاى ئوردن، دواتر لەگەڵ سەرۆک وەزیران و وەزیرى دەرەوە و شازادەى ئوردن لەگەڵ بەرپرسانى ترى باڵا و شاندى هەرێمى کوردستان کۆبوونەوە، ئەو باسانەى کە جێگەى بایەخ و مەبەستى هەردوولا باسکرا.\nلە میانى دیمانەیەکدا لەگەڵ رووداو لە (23)ى حوزەیرانى (2021)دا، فەلاح مستەفا دەربارەى ناوەڕۆکى کۆبوونەوەکەى هەردوو سەرۆک ئاماژە بەوە دەکات، پەیوەندیى نێوان هەرێمى کوردستان و شانیشینى ئوردنى هاشمى، پەرەسەندنەکانى ناوچەکە، ڕەوشى سیاسى بە گشتى لە عێراق و هەڕەشە ئەمنییەکان، ئەو بەربەستانەى کە لەبەردەم پرۆسەى سیاسیین، گۆڕانکارییەکانى ناوچەکە، ئیدارەى تازەى ئەمەریکا و سیاسەتى بۆ ناوچەى ڕۆژهەڵاتى ناوەڕاست، چۆنیەتیى بەرەپێشبردنى ئەو پەیوەندییانە، هەروەها سوود وەرگرتن لەو دەرفەتانەى کەوا هەن بۆ ئەوەى هەرێمى کوردستانیش سوود لە شانیشینى ئوردنى هاشمى وەربگرێ، گفتوگۆیان لەبارەوەکرا.\nدەقى دیمانەى فەلاح مستەفا، ڕاوێژکارى باڵاى سەرۆکى هەرێمى کوردستان:\nــ ئامانجى سەردانى سەرۆکى هەرێمى کوردستان بۆ ئوردن چى بوو؟\nفەلاح مستەفا: وەک دەبینین هەرێمى کوردستان خوزارى ئەوەیە پەیوەندییەکانى پەرە پێبدات لەگەڵ وڵاتانى عەرەبییەکان و ناوچە، وە لە چوارچێوەى ئەو جموجۆڵە دیپلۆماسییانەى سەرۆکى هەرێمى کوردستان بۆ بەرەودان و پێشبردنەوەى ئەو پەیوەندییانەى کە پێش ئێستاش هەبووە و هەمانە، وە دەمانەو زیاتر بەهێزى بکەین بۆ ئایندنە. وە گرنگى سەردانەکە خۆى لەوەدا دەبینێتەوە، کە ئوردن پێگەیەکى بەهێزى هەیە لە ناوچەکە، وڵاتێکە هەردەم خواستوو ویستى سەقامگیرى هەبووە، وڵاتێکە پێگەى دیارە، ئەویش ژمارەیەکى زۆرى ئاوارە و پەنابەر ڕووى تێکردووە، وڵاتێکە کەبووە نموونەى ئیسلامى میانڕەو، هەروەها کاریکرد لە پێناو لێبوردەیى و پێکەوەژیان، ئەو وایکرد کەوا هەرێمى کوردستانیش کە پەیوەندییەکى لەمێژینەى لەگەڵ شانیشینى ئوردنى هاشمى هەیە، ئەو سەردانە ئەنجام بدرێت.\nلە ڕاستیدا سەردانێکى زۆر سەرکەوتووبوو، کۆبوونەوەیەکى زۆر باش بەڕێوەچوو لە نێوان سەرۆکى هەرێم و شاى ئوردن، دواتر لەگەڵ سەرۆک وەزیران و وەزیرى دەرەوە و شازادەى ئوردن لەگەڵ بەرپرسانى ترى باڵا و شاندى هەرێمى کوردستان کۆبوونەوە، ئەو باسانەى کە جێگەى بایەخ و مەبەستى هەردوولا باسکرا.\nــ سەرەکى ترین ئەو مژار و بابەتانەى کە هەتانبوو لە کۆبوونەوەکاندا چى بوو؟\nفەلاح مستەفا: پەیوەندیى دوو قۆڵى نێوان هەرێمى کوردستان و شانیشینى ئوردنى هاشمى، پەیوەندییەکانى عێراق و ئوردن، پەرەسەندنەکانى ناوچەکە، ڕەوشى سیاسى بە گشتى لە عێراق و هەڕەشە ئەمنییەکان، ئەو بەربەستانەى کە لەبەردەم پرۆسەى سیاسیین، گۆڕانکارییەکانى ناوچەکە، ئیدارەى تازەى ئەمەریکا و سیاسەتى بۆ ناوچەى ڕۆژهەڵاتى ناوەڕاست، چۆنیەتیى بەرەپێشبردنى ئەو پەیوەندییانە، هەروەها سوود وەرگرتن لەو دەرفەتانەى کەوا هەن بۆ ئەوەى هەرێمى کوردستانیش سوود لە شانیشینى ئوردنى هاشمى وەربگرێ.\nــ ئەو سوودە چییە بۆ نموونە هەرێمى کوردستان دەتوانێ سوود لە شانیشینى ئوردن وەربگرێ؟\nفەلاح مستەفا: ئێمە ئەگەر لەڕووى سیاسییەوە باسى بکەین، تێگەیشتنى سیاسى هەروەها بوونى تێڕوانینێکى سیاسى هاوبەش بۆ پرس و بابەتەکان گرنگە، لەڕووى هەڕەشەکان بۆ سەر سەقامگیرى ناوچەکە بە شێوەیەکى گشتى بۆ نموونە تیرۆر و توندڕەوى و داعش هەڕەشەن بۆ هەموو لایەک، پرسى ئاوارەکان، پەرەپێدانى پەیوەندیى ئابوورى، هاندانى وەبەرهێنان، هەروەها سوودوەرگرتن کەوا لەو دەرفەتەى هەیە بەتایبەتى لە چوارچێوەى کۆبوونەوەى یان لوتکە سێ قۆڵییەکانى نێوان عێراق و ئوردن و میسڕ، کە هەرێمى کوردستانیش بتوانێ پشتیوان و هاوکار بێت جگە لەوەش لە لیژنەى وەزارى نێوان هەردوو وڵات، عێراق و ئوردن کە هەرێمى کوردستانیش بتوانێ وەکو ئەندام بەشدار بێ وە ئەو دەرفەتانەى کەوا هەن بۆ هاوکارى لە بوارە جیاجیاکان، بۆ نموونە باس لە تەواوکردنى یەکترى لە بوارى ئاسایشى خۆراک کرا، باس لە هەماهەنگى بیناکردنى تواناکان و پرسى بازاڕکردن کرا.\nهەموو ئەوانە کۆمەڵێک پرسن کە دەکرێ هەرێمى کوردستان و عێراقیش لەگەڵ ئوردن هەماهەنگى و هاوکارى بکات.\nــ لەسەر بابەتى ئەو کۆبوونەوە سێ قۆڵییەى کە باستکرد، عێراق و ئوردن و میسڕ، قەوڵێکتان وەرگرت کە هەرێمى کوردستانیش بەشدارى بکات لەو کۆبوونەوە سێ قووڵیانە؟\nفەلاح مستەفا: نەخێر، ئەوە بابەتێکى جیایە، کۆبوونەوەى لووتکەى سێ قۆڵى لە نێوان عێراق و ئوردن و میسڕ وەکو وڵاتێکى خاوەن سەروەرى لەگەڵ ئەو وڵاتانە، بەڵام لیژنەى وەزارى نێوان عێراق و ئوردن هەیە، ئێمە خوازیارى ئەوەیە کەوا هەرێمى کوردستانیش بەشدار بێ، تاوەکو بتوانێ لە چوارچێوەى عێراق ئێمەش سوود لەو دەرفەتە وەربگرین، لەو بوارانەى کەوا دەکرێ هاوکارى و هەماهەنگى یەکتر بکەین.\nــ کەواتە لەسەر ئاستى کۆبوونەوە سێ قۆڵییەکە عێراق بە تەنها دەبێت؟\nفەلاح مستەفا: هەرێمى کوردستانیش بەشێکە لە عێراق، بەڵام وەک هەرێمى کوردستان بەشدار نابین لە کۆبوونەوە سێ قۆڵییەکە، بەڵام دەکرێ لە لیژنەى وەزارى نێوان عێراق و ئوردن دەکرێ نوێنەرى هەرێمى کوردستان بەشدار بێت، هەروەک چۆن لە دیلۆگى ستراتیژیى نێوان ئەمەریکا و عێراق هەرێمى کوردستان تێیدا بەشدارە.\nــ ئەى سەبارەت بە ئایندەى هەرێمى کوردستان و عێراقیش، هیچ پەیامێک هەیە کە نێچیرڤان بارزانى بۆ نموونە بردبێتییە ئوردن یان لە سەردانى ڕابردووى بۆ ئەبو زەبى، چونکە لەو ماوەى ڕابردوودا سەرۆکى هەرێم کۆمەڵیک سەردانى و چالاکى دیپلۆماسى هەبوو و بەردەوامیشن، ئەو پەیامانە چی بوونە کەپێیەتى لەگەڵ ئەو وڵاتە دۆستانە قسەیان لەسەر بکات؟\nفەلاح مستەفا: حەزدەکەم ئاماژە بە خاڵێک بکەم، ئەو پەیوەندییانە تازە نین، ئەو پەیوەندییانە پاشخانى هەیە، وە هەروەها پەیوەندیى مێژوویین پێشتریش جەنابى سەرۆکى هەرێم مسعود بارزانى سەردانى ئوردنى کردووە، هەروەها لە دەرەوەى ئوردنیش ئەو دیدارانە ئەنجامدراوە بۆ بونیادنانى ئەو پەیوەندییانە و بەرەوپێشبردنییان، بەڵاک بوونى تێگەیشتنى هاوبەش لەسەر پرسە سیاییەکان، کە هەموو لایەک مەبەستیان سەقامگیریی و ئاشتى و پێکەوەژیانە، هەروەها پەرەپێدانى ئابوورییە، پەیوەندییەکان بە شێوەیەک بن کە هەردوولا براوە بن.\nبۆ نموونە هێڵى ئاسمانى ئوردنى گەشتى ڕاستەوخۆى بۆ هەولێر و سلێمانى هەیە لە هەرێمى کوردستان، زیادکردنى ئەو گەشتانە و هاوکارى زیاتر، خەڵێکى زۆر بە مەبەستى چارەسەرى پزیشکى دەچێتە ئوردن، خەڵێک هەیە بە مەبەستى گەشتیارى سەردانى ئەوێ دەکات، وە هاوشێوەى ئەوە لەوانەیە خەڵکانێک لەوێیەوە بێنە ئێرە، زۆر دکتۆر هەیە هاتوون لێرە کلینکى پزیشیکیان کردۆتەوە یان لە بوارى بازرگانى. بۆ نموونە تواناى ئوردن لە بوارى مرۆییەوە زۆرە، دەکرێ وەک هەرێمى کوردستان و عێراقیش سوود لە دەرفەتانە وەربگرین، وە ئەو پەیوەندییانە لەو چوارچێوەیە دێن کە ئێمە بەتەنها ناژین، ئێمە دابڕاو نین لەو ژینگەیەى لە دەوروبەرمانە، گرنگە تێگەیشتنى هاوبەشمان هەبێ، دواتریش پێگەى ئوردن لە ڕۆژئاوا و ئەمەریکا بە شێوەیەکە، کە یەکەم وڵاتى سەرکردەیە لە ناوچەکە کە سەردانى ئەمەریکا دەکات و کۆبوونەوەى لەگەڵ سەرۆکى ئەمەریکا هەیە.\nبۆیە گرنگە ئێمە تێڕوانینێکمان هەبێ بۆ ئەوەى ئەویش ئاشناى ڕەوشى عێراق و هەرێمى کوردستان بێت، لەوانەشە پرسەى عێراق و پرسى ناوچەکە بخرێتە سەر مێزى گفتوگۆ، گرنگە لە تێڕوانینى ئێمەش تێبگات.\nــ بابەتێکى گرنگیت ورووژاند، پەیوەندییەکانى ئەمەریکا لەگەڵ هەموو ڕۆژهەڵاتى ناوەڕاست و بەتایبەتى عێراق و هەرێمى کوردستان، بابەتى هێزە ئەمەریکییەکان و مانەوەیان لە عێراق و هەرێمى کوردستان، وە هەڵوێستى ئیدارەى نوێى بایدەن، لە ئەمەریکا شتێک هەیە هەموو سەرۆکێک کە دێتە سەر حکوم بەتایبەتی دیموکراتەکان بەڵێنى ئەوە دەدەن کە هێزەکانیان لە وڵاتانى دیکە بکێشنەوە، ئێستا ئەمەریکا بە کردارى هێزەکانى لە ئەفغانستان دەکشێنتەوە، ئێوە بۆ عێراق مەترسییەک دەبینن کە ئەمەریکا بڕیارى کشانەوەى هێزەکانى بۆ نموونە لە یەک ساڵى داهاتوو دا، ئەگەر بەڵێ، هەڵوێستى هەرێمى کوردستان و سەرۆکایەیتى هەرێمى کوردستان لەمبارەوەیە چییە؟\nفەلاح مستەفا: وەک دیارە هەرێمى کوردستان هەر لە سەرەتاوە بڕواى تەواوى وابووە، کە ئەو هێزانە لێرەن بۆ ماوەى کاتى، ئەو هێزانە تا هەتایە لێرە نامێننەوە، وە ئێمەش ئەو پێشبینییەمان نەکردووە، بۆیە ئێمە دڵنیاین لەوە ڕۆژێک ئەو هێزانە ئەرکیان تەواو دەبێ، خاڵى دووەم، ئەو هێزانە لەسەر داوا و بانگهێشتى حکوومەتى عێراق لێرە بۆ ئەرکێکى تایبەتمەند، بۆ شەڕى داعش و شتیوانیکردوون و هاوکارییکردنى هێزە عێراقییەکان، هەرچەندە هێزەکانى ئەمەریکا ئێستا کەمبۆتەوە بۆ پشتیوانیکردنى هێزەکانى عێراق، بەڵام شەڕى داعش تەواو نەبووە، هەڕەشەى داعش و دووبارە سەرهەڵدانەوەى تەواو نەبووە، ئەوان تا ئەوکاتە لێرەن، کە حکوومەتى عێراق داوایان لێدەکات کە بمێننەوە.\nــ بەڵام خۆ پەرلەمانى عێراق پێگوتن چى نامانەوێ هێزى ئەمەریکى لە عێراق بمێنێت؟\nفەلاح مستەفا: بەڵام کۆمەڵێک نیشانەى پرسیار لەسەر ئەوە هەبوو ئایا ئەمە بڕیارى پەرلەمانى عێراق بوو یان گرووپێک لە نێو پەرلەمانى عێراق بوو بە ناوى پەرلەمانەوە ئەو بڕیارەیان دەکرد.\nــ بەڵام ئەو بڕیارە بەدەنگى زۆرینە تێنەپەڕى؟\nفەلاح مستەفا: ئەگەر سەیرى پێکهاتەى کورد و عەرەبى سووننە بکەن، بەشدار نەبوون، کەواتە پێکهاتەیەک لە نێو عێراق ئەو بەرنامەیەى هەیە، بەڵام گرنگ ئەوەیە کە لایەنى فەرمى لە حکوومەتى عێراق، وە ئەوانەى کە بەرپرسیارن لەبوارى ئاسایشەوە، وەزارەتى بەرگرى، ناوخۆ، ئەنجوومەنى ئاسایشى نیشتیمانى، دانیشتوون لەسەر ئەوەى ئایا عێراق دەتوانێ بەرگرى لە خۆیی و خاک و خەڵکەکەى بکات بە تواناى خۆى، ئایا ئەو توانایەى هەیە کە نەهێڵێت جارێکى تر هەڕەشەى داعش سەرهەڵبداتەوە، ئەگەر عێراق تواناى هەبێ، ئەو کاتە ئەو داوایە بکات هێزەکانى ئەمەریکا لە عێراق بە هەرێمى کوردستانەوە لە چوارچێوەى بەرنامەیە، وە ئەگەر لە عێراق بکشێننەوە بێگومان لە هەرێمى کوردستان دەکشێننەوە، بەڵام تاوەکو ئێستا سیاسەت و بڕیارى ئیدارەى تازەى ئەمەریکا ئەوەیە کە ئەوان لێرەن، هەڕەشەى داعش ماوە تا ئەو کاتەى عێراق پێویستى بەوان هەبێ.\nبەڵام گرنگ ئەوەیە کە لایەنە ناوخۆییەکانى عێراق کێشەکانیان چارەسەر بکەن، وە جەنابى سەرۆکى هەرێمى کوردستان کە سەردانى بەغداى کرد لەگەڵ هەموو لایەنە فەرمییەکان لە سەرۆکایەتیى کۆمار، لە سەرۆکایەتیى حکوومەت، سەرۆکایەتیى پەرلەمان و لایەنە سیاسییەکان دانیشت، بە ئاشکرا گوتى کاتى ئەوە هاتووە ئێمە ڕاستەوخۆ و ڕاشکاوانە دانیشین بۆ چارەسەرکردنى کێشەکان لەسەر بنەماى دەستوور، بە شێوازى ئاشتییانە و دیالۆگ.\nئەگەر ئەو پرۆسەیە دەستپێبکات، کێشەکانى عێراق چارەسەر بکرێن لە ناوخۆ، دواتریش عێراق هەوڵى بونیادنانى دراوسێیەتیى باش لەگەڵ دراوسێیەکانى بدات، پەرە بە سیستەمى بەڕێوەبردن و ئابووریى وڵات بدات، بتوانێ لەسەر پێى خۆى بەوەستێ ئەوکاتە بێگومان عێراق پێویستى بە هاوکارى دەرەکى هێزى سەربازیی نییە.\nــ پێشبینى دەکەن کە هەڵبژاردنەکەى مانگى ئۆکتۆبەر یەکەم شت ئەنجام بدرێت، وە ئەگەر ئەنجامدرا ئەو زەمینەیە دروست ببێ کە سەرۆکى هەرێم پێشنیازى تێدا کردووە، ئەو ڕێککەوتن و لێکتێگەیشتنە نیشتمانییە لە عێراق دا دروست ببێت؟\nفەلاح مستەفا: تاکو ئێستا بڕیارەکە ئەوەیە کە ئەو هەڵبژاردنە ئەنجام بدرێت، لایەنى فەرمى لە عێراق و نەتەوەیەکگرتووەکان و وڵاتانى دۆست و هەرێمى کوردستان، هەموو خۆیان ئامادە دەکەن بۆ ئەوەى ئەم هەڵبژاردنە ئەنجام بدرێت، ڕاستە لەوانەیە گرووپ و لایەن هەبێ کە بە باشى نەزانن ئێستا ئەو هەڵبژاردنە ئەنجام بدرێت یان کاتەکەى گونجاو نەبێ بۆ ئەوان، یاخود یاساى هەڵبژاردن لە بەرژەوەندى ئەوان نەبێت، خۆیان ئامادە نەکردبێت بەڵام ئەوە پرسێکى ترە، تاوەکو ئێستا بڕیارى فەرمى ئەوەیە کە هەڵبژاردنەکە ئەنجام بدرێت.\nئەگەر هەڵبژاردن ئەنجام بدرێت، ئەوەى بە دی دەکەین تاوەکو ئێستا لایەنێک ئامادەنەبووە هاوپەیمانى بەر لە هەڵبژاردنەکان، چاوەڕوانى ئاکامى هەڵبژاردنەکان دەکەن، دواى دەرچوونى ئەنجامەکان دەست بەپرۆسەى دیالۆگ و هاوپەیمانییەتى بکەن، بەڵام گرنگ ئەوەیە ئەگەر بڕیارى سیاسى هەبێت وە ئەگەر مەبەستمان سەقامگیرى و لێتێگەیشتن و جێبەجێکردنى دەستوور بێت، دەبێ ئەو دیالۆگە هەبێ بۆ ئەوەى بتوانین پێکەوە حکومڕانیى ئەو وڵاتە بکەین، کە هەموومان لەسەر کۆک بووین کە عێراقێکى تازەیە.\nــ هیچ ئاماژەیەک دەبینن کە ئەو قۆناغە دەست پێ بکات کە جەنابت دەیڵێى؟\nفەلاح مستەفا: نەخێر بەو شێوەیە نییە، بەڵام وڵاتانى دۆست، ئەمڕۆش لە سەردانەکەدا خاوەنشکۆ پاشاى ئوردن بە ئاشکرا ئاماژەیان بەوەکرد، کە ئەوان لەگەڵ سەقامگیرى و خۆشگوزەرانى گەلانى عێراقن، لەگەڵ ئەوەن کەوا حکوومەتێک نوێنەرایەتى هەموو لایەک بکات و گشتیگر بێت، حکوومەتێک کە لە پێناو گەلانى عێراق کاربکات، کە ئەوە خواستوویستى هەموو وڵاتان و هاوپەیمانان و نەتەوەیەکگرتووەکانیشە، کە ئەو هەڵبژاردنە پاکوبێگەرد ئەنجام بدرێت، بەبێ دەستوەردان لە پرۆسەى هەڵبژاردن، لایەنە عێراقییەکان خۆیان لە پرۆسەیەکى تەواو ئاشکرا حکوومەتێک پێکبهێنن، لە پێناو بەرژەوەندەى گەلى عێراق، کە زۆرى چەشتووە و شایستەى ئایندەییەکى باشترە.\nــ ئەگەر بێمە سەر پەیوەندییەکانى هەرێمى کوردستان و ئیدارەى نوێى ئەمەریکا، لەوەتەى بادین هاتۆتە سەر حکووم، بەدەر لەو پەیوەندییە تەلەفۆنییەى کە وەزیرى دەرەوەى ئەمەریکا ئەنتۆنى بلیکن لەگەڵ سەرۆک وەزیرانى حکوومەتى هەرێمى کوردستان ئەنجامى دا، کۆنتاکتێکى دیکەى ڕاستەوخۆ لەگەڵ ئیدارەى بایدن دا هەبووە، وە بەنیازن چۆن چۆنى لەگەڵ ئیدارەى بایدن لەیەک نزیکببنەوە؟\nفەلاح مستەفا: ماوەیەکى لەمەوبەر شاندێکى ئەمەریکا لە کۆشکى سپى و وەزارەتى دەرەوە و بەرگرى بە یەکەوە هاتن بۆ دووپاتکردنەوەى پابەندیبوونى خۆیان بەو پەیوەندییانەى کەوا هەن لەگەڵ هەرێمى کوردستان و عێراق، وە هەروەها پەیامێک بوو بینێرین بۆ هاوپەیمانان و دۆستەکانیان لە ناوچەکە، وە بەر لە دوو ڕۆژ باڵیۆزى ئەمەریکا سەردانى بەرپرسانى هەرێمى کوردستانى کرد.\nــ یەک تۆز زیاتر لەسەر ئاستى کۆشکى سپى پرسیار دەکەم، هەرێمى کوردستان لە کاتى ئۆباما لە دواى ئەوەوە لەگەڵ هاتنى ترەمپ پەیوەندیى لەگەڵ کۆشکى سپى هەر بەردەوام بوو، بەڵام هەتاوەکو ئێستا لەگەڵ ئیدارەى بایدن دا کە چاوەڕێ دەکرا پەیوەندییەکى زۆر توندوتۆڵتر هەبێ لەسەر ئەو باگراوەندەى کە پێشتر هەبوو، بۆ نموونە بادیدن وەکو دۆستى هەرێمى کوردستان دەرکەوتووە، چەند جارێک هاتۆتە هەرێمى کوردستان پێشتر، سەرکردەکانى کوردى بینیووە، ئەوەى چاوەڕێ دەکرا ئەوە ڕووینەدا لەم ماوەییەى ڕابردوودا، واتە لە سەرەتاى ئەمساڵەوە تاوەکو ئێستا هۆکارەکەى چییە یان چۆن چۆنى ئێوە هەوڵدەدەن ئەو پەیوەندییەى کە پێشتر هەبووە ئێوە ئێستا بتوانن وەبەرهێنانى زیاترى تێدا بکەن؟\nفەلاح مستەفا: ئەوەى ئاشکرا و شارەزا بێ لە سیاسەتى ئەمەریکا، دەزانێ کە لە ماوەى دەستبەکاربوونى هەر سەرۆکێکى تازە و ئیدارەیەکى نوێى ئەمەریکا لە (20) مانگى (1)وە سێ تا (6) مانگیان دەوێ بۆ ئەوەى خۆیان ڕابێنن لەگەڵ ئەو پرس و بابەتانەى کەوا هەن، سیاسەتى خۆیان دادەڕێژن، پەیوەندى دەکەن بە هەموو لایەنەکان بۆ ئەوەى هەموو دامەزراوەکانى حکومڕانى لە ئەمەریکا بیروبۆچوونى خۆیان بخەنەڕوو بۆ داڕشتنى سیاسەتى ئەو ئیدارەیە.\nلەو ماوەیەدا شاندەکەیان سەردانى هەرێمى کوردستانى کرد ئەوە لەلایەک، لە لایەکى تر پەتاى کۆرۆنا وایکرد هاموشۆ و پەیوەندی و سەردانەکان زۆر سنوودارن بن. خاڵى تریش ئەوەبوو کە هەموومان ئاگاداربووین هەر لەسەرەتاوەش ئیدارەى تازە ڕایگەیاند، وە سەرۆکى هەڵبژێردراویش ڕایگەیاند کەوا جەخت لەسەر ڕەوشى ناوخۆى ئەمەریکا دەکەنەوە بۆ چاککردنەوەى ئەو درزەى کە پەیدابووە، هەروەها بۆ چارەسەرکردنى پرسى پەتاى کۆرۆنا و پرسى ئابوورى، دواتریش ئەو کارە لە پێشینانەى کە هەیە لەسەر ئاستى نێودەوڵەتى، چین بۆ ئەوان بابەتێکە، رووسیا بابەتێکە، کۆریاى باکوور بابەتێکى ترە، یەکێتیى ئەوروپا و گەڕانەوەى دیپلۆماسیەتى ئەمەریکا بۆ ئەوروپا گرنگە ئەوە هەمووى لەلایەک.\nهەرێمى کوردستان خوازیارى ئەوەیە ئەو پەیوەندییانەى کەوا هەن بەرەوپێشەوەیان ببات، وە لەوەشدا بەردەوامین، وە هەرێمى کوردستان بەشدارە لە شاندى عێراقى لە بابەتى دیالۆگى ستراتیژى نێوان ئەمەریکا و عێراق، لەلایەکى تریش هەرێمى کوردستان کار لەسەر ئەوە دەکات پەیوەندییەکانى لەگەڵ ئەوروپا و وڵاتانى ئەوروپا بەرەوپێشەوە ببات، لەبەر ئەوە نامانەوێ بە تەنها لەگەڵ ئەمەریکا پەیوەندیمان هەبێ، لەگەڵ ئەمەریکا و ئەوروپا و ئاسیا و لەگەڵ وڵاتانى دەوروبەر و وڵاتانى دراوسێ دەمانەوێ لەگەڵ هەموو لایەک پەیوەندیى باشمان هەبێ، چونکە ناکرێ لە جیهانى بە یەک بەستراو و گرێدراوى ئەمڕۆ پەیوەندییەکان تەنها پشت ببەستێ بە یەک وڵات.\nرووداو: لەسەر وەڵامەکەى خۆت، لە ڕۆڵى وڵاتانى ئەوروپا، فەرەنسا ڕۆڵێکى گرنگ دەبینێت لەگەڵ ماکرۆندا بەتایبەتى لەو دوو سێ ساڵەى ڕابردوودا، بەهۆى کۆرۆنا ماکرۆن دەیەوێ ئەو ڕۆڵە مێژووییەى دواى جەنگى یەکەمى جیهانى کە فەرەنسا هەیبووە لە باکوورى ئەفریقا و ڕۆژهەڵاتى ناوەڕاست جارێکى دیکە بیبینێتەوە، وابزانم هەر لەو چوارشێوەیەشدا لە یەکتربینیان لەگەڵ سەرۆکى هەرێمى کوردستان باسى لە پلانێکى وڵاتەکەى خۆى کردووە، ئەو پرۆسەیە چۆن دەڕوات، پرۆسەى هاوکارى فەرەنسا بۆ هاریکاریکردنى عێراق کە لە هەموو ئەم ئەزمانە هەیە دەرچێ کە هەیەتى؟\nفەلاح مستەفا: عێراق وڵاتێکى گرنگە بۆ ئەوروپا، وە هەروەها ئەمەریکاش لەبەر ئەوەى کلیلى سەقامگیرییە لە ناوچەکە، بە بایەخەوە سەیرى عێراق دەکات، لەبەر ئەوەى سەرکەوتنى پرۆسەى سیاسى لە عێراق و ئەو ئەزموونە دیموکراسیەى کەوا هەموو لایەک بە نیازین بۆ ئەوەى سەربکەوێ و جێگیر بێت، لەبەرژەوەندى سەقامگیرى ناوچەکەدایە ئەوە لەلایەک، لەلایەکى تر هەرێمى کوردستان تایبەتمەندى خۆى هەیە بۆ فەرەنسا، سۆزێکى زۆر هەیە لە فەرەنساوە بۆ هەرێمى کوردستان، لە چوارچێوەى عێراق دا دەیانەوێ هەرێمى کوردستان سەقامگیر و بەهێز بێت بۆ ئەوەى بتوانێ ڕۆڵێکى هاریکار بگێڕێت لە ناو عێراق دا، بۆیە ئەو گفتوگۆیانەى تاکو ئێستا ئەنجامدرا بوون بە مەبەستى ئەوە بوو کەوا چۆن بتوانین هەموو لایەک کاربکەین بۆ گەڕانەوەى سەقامگیرى، بۆ ئەوەى عێراق سوود لەو پشتیوانییە نێودەوڵەتییە وەربگرێ کە هەیە، پشتیوانى نێودەوڵەتى بۆ عێراق، ئەمەریکا و نەتەوەیەکگرتووەکان و وڵاتانى دراوسێ پشتیوانى عێراق دەکەن، بەڵام تاوەکو ئێستا عێراق نەیتوانیوە سوود لەو پشتیوانیە وەربگرێ بۆ ئەوەى بە شێوازى کردارەکى هاوکار بێت لەبەرەوپێشبردنى دامەزراوەکانى وڵات و حکومڕانیى و کەرتى ئابوورى و کەرتەکانى تر.\nــ لەو پرۆسەیە کە دەستپێکردووە چە بەرەوپێشچوونێک هەیە لەلایەن لایەنە عێراقى و کوردستانییەکان؟\nفەلاح مستەفا: لەدوا سەردانى جەنابى سەرۆکى هەرێم بۆ بەغدا لەگەڵ سەرۆک کۆمار و سەرۆک وەزیران و بەرپرسانى ترى عێراق، ئەو بابەتە باسکراوە، وە هەموو لایەک خەریکن کاردەکەن، بەڵام بەڕاستى ئەو رووداوانەى لە عێراق روودەدەن هەندێکجار بەرنامەکان دوادەخەن، ئەگەرنا بەرنامە هەیە و ئەو پرسە لەبیر نەکراوە و لەسەر ڕێڕەوى خۆى دەڕوات.\nــ دواین پرسیار لەسەر وڵاتانى دراوسێ دەبێت، تورکیا و ئێران، بارودۆخى تورکیا بەتایبەتى ئەو شەڕوپێکدانانەى کە هەیە لەناو خاکى هەرێمى کوردستان ڕوودەدات، هێرشەکانى تورکیا بۆ سەر هێزەکانى پارتى کرێکارانى کوردستان، چە پلانێکتان هەیە بۆ ڕێگریکردن و کۆتاییهێنان بەم ئاگر و ئاشوبەى کە لە وڵاتەکەماندا هەیە و کاریگەرى لەسەر ژیانى خەڵى سڤیل و ئابوورى وڵاتەکە هەیە، هەروەها کاریگەرى لەسەر جوتیاران و دانیشتوان و تەنانەت لەسەر دیموگرافیاى ناوچەکەش هەیە، کە گوندى کریستانەکان و کوردەکان چۆڵ دەکرێن؟\nفەلاح مستەفا: خۆزگە هەموو لایەک ڕاستییەکانى ئەو بابەتەى دەزانى و دەیزانى کە ئەوە کێشەیەکى ناوخۆى تورکیا، پەڕیوەتەوە ئەودیو سنوور، بۆتە کێشەیەک بۆ هەرێمى کوردستان، وە باجەکەى خەڵکى هەرێمى کوردستان دەدات، ئێمە دوور لە موزایەدات و سۆزیى نەتەوەیى، ئێمە باسى هەرێمى کوردستانى عێراق دەکەین، هەرێمى کوردستان بەشێکە لە سەروەرى خاکى عێراق.\nیەکەم، پێویستە عێراق زیاتر بێتەپێش بۆ ئەوەى داکۆکى لەو بابەتە بکات وە هەروەها لەگەڵ تورکیا و هەرێمى کوردستان بەیەکەوە هەوڵى چارەسەرکردنى ئەو بابەتە بدەن. ئێمە نامانەوێ هیچ ڕووبەڕووبوونەوەیەک و پێکدانانى سەربازیى ڕووبدات، بڕواى تەواومان وایە کە شەڕ کێشەکە چارەسەر ناکات، ئەمە پرسێکى سیاسییە پێویستى بە چارەسەرکردنى سیاسیى هەیە لە ناوخۆى تورکیا، بەڵام کەى کەشوهەوا لەبار بوو تاوەکو ئەم پرسە بە سیاسییانە چارەسەر بکرێ، بەڵام تا ئەوکاتە ئێمە هیوادارین کە خاکى هەرێمى کوردستان دژى هیچ وڵاتێکى دراوسێ بەکارنەهێندرێت، وە ڕێز لە سەروەرى هەرێمى کوردستان و خاکى هەرێمى کوردستان بگیرێت، ڕێز لە ڕێنمایى و ڕیساکانى حکوومەتى هەرێمى کوردستان بگیرێت، چونکە ئێمە نە بەشێکین لەو شەڕە، وە نامانەوێ ئەو شەڕە بەردەوام بێ، بەردەوامبوونى لە زیانى هەرێمى کوردستان و خەڵک و گوندنیشینەکانى ئێمەیە، کە ماوەیەکى زۆرە نەماتوانیووە ئەو گوندانە ئاوەدان بکەینەوە بۆ ئەوەى خەڵکەکە بگەڕێتەوە، بۆیە واقیعبینانە سەیرى ئەو کێشەیە بکەین، نە دەستکردى ئێمە وە نە ئێمە لایەنێکین هیوادارین کەوا تورکیا، وە لایەنى کوردى ئەو کێشەیە چارەسەر بکەن، چونکە ئەو کێشەیە کێشەیەکى ناوخۆیى تورکیایە کێشەى هەرێمى کوردستان نییە، بەڵام ئێمە باجەکەى دەدەین، بەڵام پێویستە عێراقیش هەڵوێست و سیاسەتى روون بێت سەبارەت بەو پرسە بۆ ئەوەى بەغدا و هەولێر و ئەنقەرە بە یەکەوە ئەو پرسە چارەسەر بکەن تاوەکو بتوانین ئاشتى و سەقامیگرى بگەڕێنینەوە.


بزانە خێرایی ئۆتۆمبێڵێكی بێ شۆفێر گەیشتە چەند\nگوڵان میدیا January 14, 2022 هونەری\nئەگەر چی تاكسی و جۆرە ئۆتۆمبێڵێك بۆ گواستنەوە بەرهەم هاتووە كە بە زیرەكیی دەستكرد كاردەكەن, بەڵام پێشكەوتن و بیرۆكەی زاناكان گەیشتن بە درووستكردنی ئۆتۆمبێڵێكی بێ شۆفێر كە توانای هەیە بەخێراییەكی زۆر لە پێشبڕكێیدا بەشدار بێت .\nپێشبڕكێیەك لە ڕێگایەكی نیمچە بازنەیی بەڕێوەچوو و تەنها دوو ئوتۆمبێڵ تێیدا بەشدار بوون كە هەردووكیان بە سیستەمی زیرەك كار دەكەن, لە ئەنجامدا خێرایی براوەی یەكەمی ئەم یارییە گەیشتە 278كم لە كاتژمێرێكدا كە ئەم ئۆتۆمبێڵە لەلایەن تیمێك لە (زانكۆی پۆلیتەكنیكی میلانۆ) لە وڵاتی ئیتاڵیا و زانكۆی (ئاڵاباما) درووستكراوە, خەڵاتەكەشی بریتی بوو لە 150هەزار دۆلاری ئەمریكی .\nبەڵام تاوەكو ئەمڕۆ ئەوەی كە لە كتێبی گینس بۆ ژمارە پێوانەییەكان تۆماركراوە, خێراترین ئۆتۆمبێڵی بێ شۆفێر لەلایەن كۆمپانیای (ڕۆبۆ ڕەیس)ی بەریتانییەوە درووستكراوە كە خێراییەكەی گەیشتە 282 كم لە كاتژمێرێكدا .


ناسیۆنالیزمی و مرۆڤدۆستی و عیرفانی تەبایەتیان هەیە؟ عیرفانی – باوەڕداری و ناسیۆنالیزمی و مرۆڤدۆستی دژبەری یەکتردەکەن؟ ئومید ناسح جیهانی : چاوی گەل\nنوسەر : chawigal لەبەرواری : کانونی یەکەم - 29 - 2018\nهیومانیزم (Humanism) (مرۆڤدۆستی): چ به‌ئیتالی (umanista) و چ به لاتینی (humanus) وشه‌كه واتای مرۆیی یان مرۆڤایه‌تی ده‌به‌خشێت. به هه‌موو ئه‌و تیۆرانه ده‌گوترێ كه بڕوایان به به‌خته‌وه‌ری و ڕێزدانان بۆ كه‌سایه‌تی مرۆڤ و پێشكه‌وتنی هه‌مه‌لایه‌نی مرۆڤ و پێكهێنانی هه‌لومه‌رجێكی له‌بار بۆ ژیانی كۆمه‌ڵایه‌تی مرۆڤ هه‌یه.\nهیومانیزم بریتییه له‌په‌یوه‌ندی و كۆنتاكتی ره‌وشتی ناسك كه‌بنه‌ماو بناغه‌كه‌ی ده‌رهاتووی ناخی مرۆڤه، به‌مه‌به‌ستی توندوتۆڵكردنی په‌یوه‌ندییه‌كانی مرۆڤ له‌گه‌ڵ ژیان و ژینگه‌و كۆمه‌ڵگه‌كه‌یدا. لێرەوەش ئەوە دەگەیەنێت کە هیچ شتێکی مرۆڤانە نییە کە نامۆ بێت بە مرۆڤ.\nهیومانیزم، وه‌ك شێوازێكی ژیان به واتای مرۆڤدۆستی و ڕوانینه مرۆڤ، وه‌ك ئه‌وه‌ی كه بوونه‌وه‌رێكی هۆشمه‌نده و ده‌بێت ڕێز له توانایی و كه‌رامه‌تی بگیرێت، بۆ ئه‌مه‌ش مرۆڤه‌كان هیچ جیاوازییه‌كیان نییه.\nله هیومانیزمدا بیركردنه‌وه‌ی سه‌ره‌كی، بیركردنه‌وه‌یه له مرۆڤ و تواناكانی ئه‌و بۆ ژیان و فێربوون و به‌خشین. مرۆڤ و تواناییه عه‌قڵییه به‌رزه‌كه‌ی، شێوازی ژیانی و په‌یوه‌ندیی به ده‌وروبه‌ریه‌وه ده‌كرێته پێوه‌ر بۆ ڕوانینه ژیان، و داڕشتنه‌وه‌ی شێوازێكی دیكه‌ی ژیان. بۆیه له بنه‌ماوه شتێك هه‌یه مرۆڤدۆستی و په‌روه‌رده پێكه‌وه ده‌به‌ستێته‌وه. مرۆڤدۆستی له بنه‌مادا شێوازێكی په‌روه‌رده‌كردنی ڕۆحی و كولتوورییانه‌ی مرۆڤه. هیومانیزم کە ئەوروپاوە سەریهەڵداوە، بەڵام کە ئەوروپا و ئەمریکا خۆرهەڵاتی ناوین و ئەم ناوچانە داگیردەکەن، وانەبێت بۆ بڵاوکردنەوەی فکرەی هیومانیزم و ئاشتی و دیمکراسی بێت، بەڵکو لە پێناو بەرژەوەندییە نەتەوەیی و ئابوری و سیاسییەکانیاندا کەرامی مرۆڤی خۆرهەڵاتی دەشکێنن، وەکو چۆن فارس و عارەب و تورک بەناوی ئیسلامەوە کوردستان داگیر و کاول دەکەن و کەرامەت و شکۆی مرۆڤی کوردی تێکدەشکێنن.\nعیرفان: عیرفان زانستێکە تایبەتە بە مرۆڤ و لە ئاوەز و دڵیەوە سەرچاوە دەگرێت، ئەویش بۆ گەیشتن بە خوای تاقانە و نادیار و باڵا، بەهۆی ناو و سیفات و دەرکەوتەکانیەوە، دەکۆشێ بۆ گەیشتن بە حەقیقەتی جیهان و کۆی قۆناغەکانی بوون. عیرفان باوەڕبوونە بە دۆزینەوەی ڕاز و نهێنی دنیا. ساتی ڕامان و پڕۆسەی بیرکردنەوەیەکی قووڵ و تێهەڵچوونی ڕۆحە. ناسین و دووبارە ناسینەوەیە، وونکردنی خود و دۆزینەوەیەتی لە قۆناغێکەوە بۆ قۆناغێکی تر. عیرفان هەڵوێستەکردنە، بڵندبوونەوەی ڕۆحە، سەربەزکردنەوەیە بۆ ئاسمان، گەیشتنە بە حەقیقەتی شتەکان، ئەویش لە ڕێگەی دۆزینەوە و بینین. عیرفان دوو لایەنی هەیە: لایەنی کۆمەڵایەتی، لایەنی ڕۆشنبیری. عیرفان هێڵێکی هاوبەشە لە نێوان مرۆڤەکاندا، پەیوەندییە لەگەڵ خوای تاقانە. عیرفان ناسنامەیەکی دیاریکراوی نییە و تایبەت نییە بە ئایین و شوناس و شوێنکەوە.\nلە فەرهەنگی ئۆکسفۆردی ئینگلیزیدا هەتووە کە: “ناسیۆنالیزم ویست و ئارەزووی گروپێکی مرۆییە کە هاوبەشن لە (ڕەگەز، زمان، کەلتور ….هتد) بۆ پێکهێنانی دەوڵەتی سەربەخۆ”. واتە بەو مانایەی ناسیۆنالیزم خۆشەویستیە بۆ نەتەوەکەی، هەروەها ویستێکی بارگاوییە بە مەیلی نەتەوەیی و بە ئاڕاستەی پێکهێنانی قەوارەی سەربەخۆی نەتەوەیش کار دەکات. لەو ڕوانگەیەشەوە کە مرۆڤ وەک بوونەوەرێکی کۆمەڵایەتی ئەستەمە لە دەرەوەی کۆمەڵ و ژینگەی کۆمەڵایەتیدا ژیان بەرێتە سەر، ئەوا هەمیشە تاکەکانی کۆمەڵ پێویستیان بە یەکتری دەبێ و لە ئەنجامی بوونی بنەما هاوبەشەکانی وەک کەلتور و زمان و خاک و مێژوو و بنچینەی دیکەی هاوبەش جۆرێک لێک نزیکی و پەیوەندی و ئینتیمای هاوبەشیان بۆ دروست دەبێت. هەستی نەتەوایەتی یەکێک لە مجۆرە هەستانەیە، کە دەبێتە هۆی ئەوەی تاکەکانی نێو کۆمەڵێکی مرۆیی دیاریکراو بەرەو یەکبون و یەکگرتن بچن و هەوڵی دامەزراندنی دەوڵەتی نەتەوەیی تایبەت به خۆیان بدەن.\nلە پێناسەیەکی دیکەدا هاتووە: “ناسیۆنالیزم بریتیە لە کەسێتی بە کۆمەڵی هەر نەتەوەیەک، یان واقعێکی مێژوویی و زمانەوانی و کەلتوریە کە سەرجەم بەرهەم و دەستکەوتەکانی ئەزموونی مرۆڤایەتی هەر لە سەرەتای دروستبونی کۆمەڵگای مرۆییەوە تا پێگەیشتنی کەسێتیەکەی لە سەر بنچینەی ژمارەیەک ڕایەڵ و بنەمای هاوبەش بە نەتەوەکە لە خۆ دەگرێت”. یان ناسیۆنالیزم بریتییە لە: “گوزارشتکردن لە خودی نەتەوە لە نێو کۆمەڵی مرۆڤایەتیدا بە گشتی، لە ناوەوە دەربڕی هەستی تاکە لە پابەندبوونی بە ژیانی هاوبەش و ئەو چەمک و شێوازانەی کە تایبەتن بە نەتەوەکەی، ئەو هەستکردنەش دەبێتە هۆی هاوکاریکردنێکی سروشتی نێوان ڕۆڵەکانی نەتەوە لە پێناو بەرژەوەندی گشتیدا”.


سەپاندنی حوکمی زیندانی بە سەر پێنج دەسبەسەرکراوی کورددا – خۆڕاگری\nHomeهەواڵسەپاندنی حوکمی زیندانی بە سەر پێنج دەسبەسەرکراوی کورددا\nپێنج دەسبەسەرکراوی کورد لە شارەکانی ورمێ و سنە بە تۆمەتی هاوکاریکردنی حیزبەکانی دژبەری کۆماری ئیسلامیی ئێران، حوکمی بەندکرانیان بە سەر داسەپا.\nبەپێی ڕاپۆرتی ناوەندی دێموکڕاسی و مافی مرۆڤی ڕۆژهەڵاتی کوردستان، “جەلال سوورمان” خەڵکی ناوچەی تەرگەوەڕی ورمێ لە لایەن دادگای ئینقلابی ورمێ بە تۆمەتی هاوکاریکردنی حیزبەکانی دژبەری نیزام بە یەک ساڵ بەندکران حوکمدرا، ناوبراو ڕۆژی ٢٢ی پووشپەڕی ١٣٩٨ی هەتاوی، لە دانیشگای ورمێ دەسبەسەر کرا و دوای دوو مانگ بە دانانی بارمتەی ٣٠٠ میلیۆن تمەنی بە شێوەی کاتی ئازادکرا.\nبەپێی سەرچاوەیەکی ئاگادار لە شاری سنە، چوار هاونیشتمانی ئەو شارە بە ناوەکانی “یادگار جەعفەری، یاسین کەریمی، هێمن محەممەدیان و پوریا ناسری، لە لایەن دادگای ئینقلابی ئەو شارەوە بە تۆمەتی بڵاوکردنەوەی پڕوپاگەندە بە دژی نیزام و هاوکاریکردنی حیزبەکانی دژبەری کۆماری ئیسلامیی ئێران، هەر کەسەو بە یەک ساڵ بەندکران حوکمدران، شایانی باسە ئەو چەند کەسە ڕۆژی ٢٢ی پووشپەڕی ٩٨ی هەتاوی، دەسبەسەر کرابوون و دوای چەند ڕۆژ بە دانانی بارمتە تا کاتی دادگایی کردنیان ئازاد کرابوون.\nجێگەی وەبیرهێنانەوەیە کە دادگای ئینقلابی سنە لە حوکمێکی دیکەدا حوکمی ١٥٠ ساڵ بەندکرانی بە سەر دوو هاونیشتمانی ئەو شارە بە ناوەکانی “حەیدەر قوربانی و مەحموود سادقی”، بە تۆمەتی ئەندامەتی و هاوکاریکردنی حیزبەکانی دژبەری ڕێژیمی کۆماری ئیسلامیی ئێراندا سەپاندووە.


ئەڤرۆ ڕۆژا جیهانیا بەرهەنگاربوونا جگارە کێشانێیە – Malame\nئەڤرۆ ڕۆژا جیهانیا بەرهەنگاربوونا جگارە کێشانێیە\nMalame 31 ئایار، 2020\n141 به‌رى ده‌مه‌كێ كێم\nئەڤرۆ ٣١ێ گۆلانێ ڕۆژا جیهانیا بەرهەنگاربوونا جگارە کێشانێیە و د ڤێ بیرئانینێ دا ژی سازیا ساخلەمیا جیهانی تەکەزیێ لسەر گرنگیدان ب ساخلەمیێ و ڕێگرتن ژ پیشەسازیێن جگارێ و کێشانا نیکۆتینێ دکەت ب مەرەما ئاڤاکرنا نفشەکێ ساخلەم.\nلگۆری بەلاڤکریەکا سازیا ساخلەمیا جیهانی، سالانە هەشت ملیۆن کەس ژبەر جگارێ ژیانا خۆ ژدەست ددەن، کو حەفت ژ وان ب کێشانا ڕاستەوخۆیە و زێدەتری یەک ملیۆنێ ژی جگارەکێش نینە، لێ نەڕاستەوخۆ باندۆری لسەر دهێتە کرن و ژیانا خۆ ژدەستددەن، هەر لگۆری بەلاڤکریێ ڕێژەیا جگارەکێشانێ د جیهانێ دا یەک ملیار و سێ ملیۆن کەس دبن کو ٨٠% ل ولاتێن کێم دەرامەت و جیهانا سێیێ دانە.\nهەر ژبەر ڤێ یەکێ ژی، سازیا ساخلەمیا جیهانی بفەر دزانیت بۆ پاراستنا نفشێن داهاتی، ئەڤسالە تەکەزیێ لسەر پاراستنا گەنجان و دوور خستنا وان ژ پیشەسازیا جگارێ و کێشانا نیکۆتینێ بکەت.\nسالانە ڕۆژا جیهانیا بەرهەنگاربوونا جگارەکێشانێ ل ٣١ێ گۆلانێ دهێتە ساخکرن، ئارمانج ژی ژ دانانا ڤی پرۆژەی و دیارکرنا ڤێ ڕۆژێ، پەروەردەکرنا وەلاتیانە دەربارەی وان مەترسیان کو ب ڕێیا جگارەکێشانێ لێ ڕاست دهێن.


یاریزانێكی ناودار له ژنێك ده‌دات و پۆلیسیش ده‌یگرێت\n:: PM:04:49:18/05/2020 \nرۆژنامه‌یه‌كی به‌ریتانیایی بڵاوی كردووه‌ته‌وه، پۆلیسی به‌ریتانیا یاریزانێكی دیاری ئه‌و وڵاته‌ی گرتووه به‌هۆی ئه‌وه‌ی له ژنێكی داوه.\nپێگه‌ی "ئه‌لعه‌ره‌بیه" ئه‌مڕۆ دووشه‌م 18ی ئایار بڵاوی كردووه‌ته‌وه كه له رۆژنامه‌ی "زه سه‌ن"ی به‌ریتانی وه‌رگرتووه، پۆلیسی به‌ریتانیا یاریزانی دیاری وڵاته‌كه‌ی "كالۆم هۆدسۆن- ئۆدوی"ی گرتووه به‌تۆمه‌تی ئه‌وه‌ی له ژنێكی داوه و ئازاری داوه.\nزیاتر روونی كردووه‌ته‌وه، ئۆدوی كه یاریزانی هه‌ڵبژارده‌ی ئینگڵته‌رایه بۆ تۆپی پێ، دوێنێ یه‌كشه‌م شه‌ڕی له‌گه‌ڵ ژنێك كردووه و لێی داوه، به‌جۆرێك ئازاری داوه كه ژنه‌كه بۆ نه‌خۆشخانه گوازراوه‌ته‌وه.\nدوای لێكۆڵینه‌وه ده‌ركه‌وتووه ژنه‌كه له‌لایه‌ن ئه‌و یاریزانه‌وه لێی دراوه\nپۆلیسی متروپۆلیتان به رۆژنامه به‌ریتانییه‌كه‌ی راگه‌یاندووه، دوێنێ پۆلیس ئاگادار كرایه‌وه كه ژنێك ته‌ندروستی خراپ بووه و كه‌وتووه، بۆیه داوای ئه‌مبۆڵانس كراوه تا بیگه‌نێته نه‌خۆشخانه. دوای لێكۆڵینه‌وه ده‌ركه‌وتووه ژنه‌كه له‌لایه‌ن ئه‌و یاریزانه‌وه لێی دراوه.\nئه‌وه‌شی راگه‌یاندووه كه پۆلیس یاریزانه‌كه‌ی گرتووه و لێكۆڵینه‌وه له رووداوه‌كه ده‌كات، به‌ڵام تا ئێسته هۆی شه‌ڕی ژنه‌كه و ئه‌و یاریزانه دیار نییه.\nئۆدوی كه ته‌مه‌نی 19 ساڵه، له خولی ئینگلیزیدا به‌شداریی له 17 یاریی كردووه به‌رله‌وه‌ی ڤایرۆسی كۆرۆنا بڵاو ببێته‌وه و دواتر خوله‌كه هاته وه‌ستان. هاوكات ساڵی رابردوو له‌گه‌ڵ باڵی لاوان به‌شداریی له یارییه نێوده‌وڵه‌تییه‌كاندا كردووه. تا ئێسته‌یش له سێ یاریی له‌گه‌ڵ هه‌ڵبژارده‌ی به‌ریتانیا به شداری كردووه.\nسبەی دیاردەیەكی گەردوونی لە هەرێمی كوردستان ڕوو دەدات\nبۆ ئەوانەی رەچاوی رێنوێنییە تەندروستییەکانی دژ به كۆرۆنا ناکەن\nئەمڕۆ ڕۆژی جیهانیی پاسکیلسوارییە\nئه‌و هونه‌رمه‌ندانه‌ی به‌هۆی هۆشبه‌ر و ده‌ستدرێژی رووبه‌ڕووی دادگا بوونه‌وه


بەهۆی لەدەستدانی لێدانە یەکلاکەرەوەکان بەرامبەر هەڵبژاردەی ئیتاڵیا لە یاری کۆتایی یورۆ 2020، سێ یاریزانی لاوی هەڵبژاردەی ئینگلتەرا لە تۆڕە کۆمەڵایەتییەکانەوە ڕەگەزپەرستییان بەرامبەر کراوە.\nشەوی ڕابردوو، یەکشەممە یاری کۆتایی یورۆی 2020 لەنێوان هەڵبژاردەکانی ئینگلتەرا و ئیتاڵیا لە یاریگای ویمبڵی ئەنجامدرا، بە لێدانی یەکلاکەرەوە ئیتاڵییەکان جامەکەیان بردەوە، پاشئەوەی هەریەک لە بوکایۆ ساکا، جادۆن سانچۆ و مارکۆس ڕاشفۆرد سەرکەوتوو نەبوون لە تۆمارکردنی گۆڵ.\nلەو بارەیەوە ماڵپەڕی “ئەتڵەتیک” ئاشکرایکردووە، سیانەی ناوبراو لە تۆڕە کۆمەڵایەتییەکانەوە لەلایەن هاندەرانەوە ڕەگەزپەرستییان بەرامبەر کراوە، کە ئەوەش بابەتێکی قەدەغەکراوە لە وڵاتی بەریتانیا و جیهان.\nلە بەرامبەردا فیدراسیۆنی تۆپی پێی ئینگلتەرا ڕاگەیاندراوێکی بڵاوکردووەتەوە، تیایدا هاتووە، ” ئاگادارین بەو ڕەگەزپەرستییەی بەرامبەر هەندێک لە یاریزانانی پێکهاتەی نیشتمانی کراوە، لە کاتێکدا ئەوان هەموو وزەی خۆیان لەپێناو وڵاتەکەیاندا بەکارخستووە، ئیدانەی ڕەگەزپەرستی دەکەین و ئاگاداری هەندێک لەو پۆستە ڕەگەزپەرستیانەشین کە لە تۆڕە کۆمەڵایەتییەکانەوە کراون”.\n(ڤیدیۆ) هەرقلی ئێران فڕۆکەیەکی 43 تۆنی بەدوای خۆیدا ڕاکێشا\nسەید ئەفشین موبەشیر، پاڵەوانی ئێران نوێترین ڕیکۆردی ڕاکێشانی قورسایی لە جیهاندا تۆمارکرد، دوای ئەوەی توانی فڕۆکەیەک بە کێشی…


گواستنه‌وه‌ى میلاكى فه‌رمانبه‌ران بۆ وه‌زاره‌تى په‌روه‌رده ده‌ستى پێ نه‌كردووه\nتا ئێسته پرۆسه‌ى گواستنه‌وه‌ى میلاكى فه‌رمانبه‌ران بۆ سه‌ر وه‌زاره‌تى په‌روه‌رده‌ى حكوومه‌تى هه‌رێمى كوردستان، ده‌ستى پێ نه‌كردووه و گوته‌بێژى وه‌زاره‌تى په‌روه‌رده‌ى حكوومه‌تى هه‌رێمى كوردستانیش راى ده‌گه‌یه‌نێت، پرۆسه‌كه تا مانگى نۆ ده‌بێت.\nئه‌مڕۆ یه‌كشه‌م 16ى ته‌مووز، سامان سیوه‌یلى گوته‌بێژى وه‌زاره‌تى په‌روه‌رده‌ى حكوومه‌تى هه‌رێمى كوردستان به"وشه"ى راگه‌یاند، ئه‌و پرۆسه‌یه بوونى هه‌یه كه فه‌رمانبه‌رانى وه‌زاره‌ته‌كانى تر میلاكیان بگوازنه‌وه سه‌ر وه‌زاره‌تى په‌روه‌رده و ببن به مامۆستا، به‌ڵام تا ئێسته ده‌ستى پێ نه‌كردووه.\nزیاتر گوتى، له كاتى كردنه‌وه‌ى ده‌رگه‌كانى خوێندن له‌مساڵدا، ره‌نگه ئه‌و پرۆسه‌یه زیاتر ڕژد بێت و فه‌رمانبه‌ران داواكارییه‌كانیان پێشكه‌ش بكه‌ن، چونكه تا مانگى نۆ ئه‌و پرۆسه‌یه به‌رده‌وام ده‌بێت.\nگوته‌بێژى وه‌زاره‌تى په‌روه‌رده‌ى حكوومه‌تى هه‌رێمى كوردستان گوتى، زیاتر ئه‌و كه‌سانه ده‌توانن میلاكه‌كانیان بگوازنه‌وه كه وه‌زاره‌تى په‌روه‌رده پێویستى پێیانه و به‌پێى پێویستى ده‌خرێنه شوێنه‌كان.\nپێشتر وه‌زاره‌تى په‌روه‌رده راى گه‌یاندبوو ئه‌و فه‌رمانبه‌رانه‌ى له وه‌زاره‌ته‌كانى ترن و به‌تایبه‌ت به‌شى تایبه‌تمه‌ندییان و په‌روه‌رده‌ییان ته‌واو كردووه، ده‌توانن ببن به مامۆستا و میلاكیان بگوازنه‌وه.\nكه‌شوهه‌وای 48 سه‌عاتی داهاتووی كوردستان\nبە وێنە.. رێگای شارۆكەیەكی كوردستان تەقێنرایەوە\nڕۆژێكی تری پشوو ڕاگەیەنرا\nبڕیارێك لە وەزارەتی دارایی و ئابووری هەرێمی كوردستانەوە\nلیستێكی تری دابه‌شكردنی مووچه ڕاگه‌یه‌نرا\nمووچەی پێشمەرگە بە سیستەمی نوێ دابەش دەكرێت\nكەشناسی لەسەر هاتنی شەپۆڵێكی تری باران ڕوونكردنەوە دەدات\nكۆمسیۆن بڕی پارەی كارمەندانی ڕۆژی هەڵبژاردنی ئاشكرا كرد\nوادەی كۆتای بۆ وەرگرتنەوەی كارتی دەنگدان دیاری كرا\nهاوینی ئەمساڵ عێراق دەبێتە جەهەننەم\nبەفر بەشێك لە پارێزگاكانی رۆژهەڵاتی كوردستانی سپیپۆش كرد\nدلۆڤان ئیدریس بارزانی كۆچی دوایی كرد\nڕۆژێكی هەفتەی داهاتوو كرایە پشوو


زەبوورەکان 110 KSS - Evanđelje po Mateju 110 CRO | Biblica América Latina\nزەبوورەکان 110 KSS - Evanđelje po Mateju 110 CRO\n1یەزدان بە خاوەن شکۆی منی فەرموو:\n«لە دەستەڕاستم دابنیشە،\nهەتا دوژمنانت دەکەمە تەختەپێ[a] بۆ پێیەکانت.»\n2 یەزدان لە سییۆنەوە هێز و دەسەڵاتەکەت فراوان دەکات،\nلەناو دوژمنەکانت فەرمانڕەوایەتی دەکەیت.\n3 گەلەکەت لە ڕۆژی هێزت خۆیان پێشکەش دەکەن،\nبە ئاراییشتێکی پیرۆزەوە لە منداڵدانی بەرەبەیانەوە،\nتۆ شەونم لە گەنجییەتیت وەردەگریت.\n4 یەزدان سوێندی خواردووە و بڕیاری ناگۆڕێت:\n«هەتاهەتایە تۆ کاهینیت لە پلەی مەلکیسادق[b].»\n5 پەروەردگار لەلای دەستە ڕاستی تۆیە،\nلە ڕۆژی تووڕەییەکەی پاشایان وردوخاش دەکات.\n6 لەنێو نەتەوەکان حوکم دەدات، خاکیان پڕ دەکات لە تەرم،\nسەرۆکەکان لەسەر هەموو زەوی وردوخاش دەکات.\n7 پاشا لە جۆگەی دەم ڕێگا دەخواتەوە،\nلەبەر هەموو ئەمانە سەری بەرز ڕادەگرێت.\n110:1 پاشا بەهۆی ئەوەی کورسییەکەی بەرزتر بووە، تەختەیەک لەژێر پێی بووە، پاشا وێنەی دوژمنەکانی لەسەر کێشاوە، وەک هێمایەک بۆ خستنە ژێر پێیان.\n110:4 باڵاترین کاهینە لەلای خودای گەورە. بڕوانە پەیدابوون 14:18.\nKSS : زەبوورەکان 110


:: PM:07:45:20/02/2020 \nئەمڕۆ پێنجشەم 20ی شوبات دەیەمین دانیشتنی دۆسیەی سێوان قادر و منداڵەكانی لە دادگەی سلێمانی بەڕێوە چوو و تێیدا كەسوكاری تۆمەتباری دۆسیەكە شایەتیان دا و پارێزەری دۆسیەی سێوانیش دەڵێت، چاوەڕێبووین ئەوان لەدژی سێوان شایەتی بدەن.\nشایەتحاڵەكان چۆن شایەتیان داوە؟\nبنار عادل، پارێزەری دۆسیەی سێوان قادر بۆ "وشە" گوتی، ئەمڕۆ دەیەمین دانیشتنی دادگەیی دۆسیەی سێوان قادر بەڕێوە چوو و تیایدا وتەی شایەتی بەرگریكاری تۆمەتبار، كە پێكهاتبوو لە باوك و خوشكێكی و زاوایەكی و خزمێكی زاواكەی، هەروەها وتەی ئامۆزایەكی سێوانیش وەرگیرا كە یاریدەدەری پزیشكییە و لە نەخۆشخانەی سلێمانی یەكەم كەس بووە گەیشتووەتە سەر سێوان.\nئەو پارێزەرە روونی كردەوە، شایەتەكانی تۆمەتبار لە قازانجی تۆمەتبارەكە وتەیان دا، هەرچەندە باوكی تۆمەتبار لەڕووی ئاینییەوە پێڕەوی سەلەفیەت دەكات و دەبوو كە سوێندنی بە قورئان خوێند، وتەكانی ڕاست بوونایە، بەداخەوە قسەكانی هیچی راست نەبوو، بۆیە ئەمڕۆ چاوەڕیی ئەوە نەبووین ئەوان قسەی راست بكەن، بەڵكو لە قازانجی كوڕەكەیان قسەیان كرد، بۆیە باوەڕ ناكەین دادگە ئەو قسانە بەهەند وەربگرێت و ئەوەیش لە كۆتادا دەردەكەوێت.\nعادل ئاشكرای كرد كە ئەو یاریدەدەری پزیشكییە كە ئامۆزای سێوان بوو، لە نەخۆشخانەی فریاكەوتنی سلێمانی ئێشكگر بووە، دوای ئەوەی دەزانێت كە سێوان سووتاوە، دەچێتە نەخۆشخانەكە، بۆیە یەكەم كەس بووە كە چووەتە سەر سێوان و ئەو گوتوویەتی كە دیاری تۆمەتباری هاوسەری سووتاندوونی.\n"دانیشتنی دادگە زۆر ئاسایی بەڕێوە دەچێ و دادگە هەموو مافێكی بەم دۆسیە داوە و زۆر وردە و دەیەوێ بەڕاستی بگات و بچووكترین شت بەهەند وەردەگرێت، هەر لە وتەی شایەتحاڵ و ڤیدیۆ و بەڵگە و شۆفێر و دراوسێ و هەموو شتێك"، بنار عادل وای گوت.\nشایەنی باسە لە 16ی كانوونی یەكەمی 2018، سێوان قادر و سێ منداڵی لە شارۆكەی چەمچەماڵ بەهۆی ئاگركەوتنەوەوە سووتان و هەمان شەوی رووداوەكە منداڵەكانی سێوان گیانیان لەدەست دا، خۆشی 90%ی جەستەی سووتا، پاش مانەوەی بۆ ماوەی هەشت رۆژ سێوانیش گیانی لەدەست دا، سێوان قادری تەمەن 23 ساڵ و منداڵەكانی دوو كچ و كوڕێك بوون و تەمەنیان پێنج و دوو و یەك ساڵ و نیو بوون.\nسلێمان هەڵشۆیی لە گرتووخانەیە\nتەواوی ئەندامانی خێزانێك خنكان\nیەکەم ڕۆژی جەژن.. زۆرترین لە دایکبوونی منداڵ لەم شارە بووە\nورده‌كاریی ڕووداوی كوشتنه‌كه‌ی سلێمانی ئاشكرابوو\nئەو كەسەی لە دایك و براژنەکەی دا گیرا\nسلێمانی.. كچێك له پردی وڵووبه خۆی خسته خواره‌وه و گیانی له ده‌ست دا


ئەرکی کێیە نەخۆشخانە بۆ روبەڕوبونەوەی ڤایرۆسی کۆرۆنا دروستبکات؟ | Peshang Press\nده‌ستپێك لێكۆڵینه‌وه ئەرکی کێیە نەخۆشخانە بۆ روبەڕوبونەوەی ڤایرۆسی کۆرۆنا دروستبکات؟\nفەزای دنیای ئێمە لە بەرانبەر ئەو روداو و پرسانەی لە کۆمەڵگەدا رودەدەن، وەک هەر کۆمەڵگایەکی دی، تایبەتمەندیی خۆی هەیە. کاردانەوە و دونیابینیی بۆ روداوەکان زۆرجار سەرنڕاکێش و زۆرجاریش کۆمی-تراجیکن. نزیکبوونەوە لە بابەتەکان، کێشەکان، و چارەسەرییەکان، زۆرکات، وابەستەکە دەکەین بە ئەرکی تاکەوە. زۆر کەس تاک دەخاتە بەردەم بەرپرسیارێتییەکی گەورەتر لە بەرپرسیارێتیی خۆی و پێیوایە تاک سەنتەری چارەسەرکردنی کێشەکانە و شوێنی دەوڵەت و دامەزراوەکانی دەگرێتەوە. لە لایەکی ترەوە حیزب و دەزگا سێبەرەکانیان، هەڵدەستن بە ئەنجامدانی کارگەلێک کە شوێن پێی خۆیان و مانەوەیان مسۆگەر دەکات و گرنگی و بوونی دامەزراوە ڕادەماڵن. واتە، ئەرکی دەوڵەت لەلایەن تاک و حیزبەوە دەگیرێتەبەر کە ئەو ئەرکانە لە دنیای مۆدێرندا ئەرکی دامەزراوەکانە کە دابینیبکەن، نە تاک و نە حیزب نابێت پەیوەست بکرێن بەو پرسانەوە.\nسیستەمە سیاسییەکان لە دنیادا نەریت دروستدەکەن. نەریتەکان تاکەکان ئاراستەدەکەن و دەیانکەنە خاوەنی کۆمەڵێک بیری جیاواز. بە هەمان شێوە، سیستەمە سیاسییەکان ئەرکی دەوڵەت بەرانبەری تاک و تاکیش بەرانبەر بە دەوڵەت بەرهەمدەهێینن. بە تێپەڕبوونی کات و پیادەکردنی کۆمەڵێک نەریتی تایبەت، کە سیستەمە سیاسییەکە بەرهەمێنەرێتی، تاکەکانیش خودەگرن بە نەریتەکانەوە. ئیدی دامەزراوەکان ڕێچکەی ئەو نەریتانە دەگرن کە سیستەمە سیاسییەکە خولقێنەرێتی. واتە، پێگەی دامەزراوەکان نەریتەکان دایدەڕێژن. ئیدی، ئەوەی دەمێنێتەوە بریتیە لەوەی کە ئەو سیستەمە سیاسییە چ نەریتێک بەرهەمدە‌هێنێت و دەوڵەت دەکاتە خاوەنی چ جۆرە دامەزراوەیەک، لە ئەنجامدا. ئەوەی لە هەرێمی کوردستاندا جێی مەترسییە، بەرهەمهێنانی کۆمەڵێک نەریتە لەلایەن دەستەڵاتدارێتیی سیاسییەوە کە لە بەرانبەر بەرپرسیارێتییەکان هەڵدێت و هاووڵاتییان دەخاتە ژێر باری ئەو بەرپرسیارێتییانەی کە بەرپرسیارێتیی خودی دەوڵەت و حکومەتن، وەک دروستکردنی بەنەریتکردنی دروستکردنی نەخۆشخانە لەلایەن هاووڵاتییانەوە و پارەبەخشین بە حکومەت بۆ روبەڕوبونەوەی ڤایرۆسی کۆڕۆنا.\nلێرەدا، پێدەچێ، کۆرۆناڤایرۆس و چەند ڕووداوێکی تر هەلێکی دروستکردبێت بۆ تێگەیشتن لەو نەریتانەی کە سیستەمی سیاسیی هەرێمی کوردستان بەرهەمیهێناون. سیستەمە سیاسییەکە دروستکراوی دەستی حیزبە دەستەڵاتدارەکانر. پێم باش بوو، دوو لەو نەریتانە گەنگەشە بکەم. یەکەم، هەروەک ئامەژەی پێدراوە، بریتییە لە دروستکردنی بەرپرسیارێتییەکی هەمیشەیی تاک بەرانبەری بە دەوڵەت، کە کۆمەڵێک بەرپرسیارییەتین هی تاک نین. بۆ نموونە، لەم ڕۆژانە، دەبینین کە لە سلێمانی، هەڵەبجە، گەرمیان، و هەولێر نەخۆشخانە دروستدەکرێن لەلاین سەرمایەدارانەوە، نەک هەر ئەوانەش، پارێزگاری سلێمانی دەڵی ئەژماری بانکیان کردووەتەوە بۆ پارە بەخشین.\nلێرەدا، جێگەی دەستخۆشییە کە سەرمایەداران و هاووڵاتییان بیانەوێ هاوکاریی وڵاتەکەیان بکەن، هەروەک لە هەموو وڵاتان دەکرێت بەڵام دروستکردنی نەخۆشخانە بۆ کۆرۆنا ئەرکی سەرمایەدار نییە، ئەرکی حکومەتە. سیستەمەکە حکومەتێکی بەرهەمهێناوە کە پشتببەستێت بە بەخشینەکانی تاکەکەن و بیانکات بە نەریتێکی ئەخلاقیان. نموونەیەکی دیاری تر، هەموو کات بە باسی نەخۆشخانەی هیوا دێتە پێشەوە، خەڵکی دەڵێن “تخوا باوەڕداران پارە بدەن بەو نەخۆشخانەیە باشتر نییە وەک لەوەی بچن بۆ سعودیە؟” لێرەدا، تاکەکان ناڵێن، ئەوە بۆ حکومەت دەرمان و کەلوپەلی پێویست بۆ نەخۆشخانەکە دابینناکات، راستەوخۆ بیریان بۆ ئەوە دەچێ کە ئەوە ئەرکی هاووڵاتییە کە هاوکاری و بەرپرسیارێتی ئەو جۆرە کارانە هەڵگرێت، کە وەک گوترا، ئەرکی حکومەتن.\nهەروەها، کۆمەڵێک دامەزراوەی حیزبی، یاخود نزیک لەوانەوە، هەڵدەستن بە هاوکاریکردن و بەجێگەیاندنی ئەرکی حکومەت لە پێناو بەردەوامیدان بە پێگەی خۆیان. دەبێت جێی پرسیاری جدی سەرەکی خەڵکی بێت کاتێک دەبینێت کە دەزگایەکی خێرخوازی هەرێم هاوکاری بنێرێت بۆ ئوستورالیا و ڕێکخراوێکی تر تەرمی کۆچبەران لە یۆنانەوە بێننەوە. کۆمیدییە بەشانازییەوە دەڵێن لەسەر بودجەی خۆیان ئەو کارەیان کردوە. ئەمە نەک حیزب و تاک بۆ دەکات بە جێگرەوەی دامەزراوە، بەڵکو هاووڵاتیش دەستەمۆ و ناچاری هاوکاری ئەوان دەکات. سیستەمە سیاسییەکە هاووڵاتی دەکاتە گێژاوێکەوە کە چیدی خۆی بۆ نادۆزرێتەوە.\nبەهۆی سیستەمی سیاسییەوە وڵات چۆڵدەکات یاخود لەنێو وڵاتدا دەربەدەر دەبێ، دوایش ئەو تۆوە لە بیریاندا دەچێنرێت، کە ئەوە سیاسییەکان و حیزبەکانن لە کاتە هەستیارەکاندا بە هانایانەوە دەچن. لەپای ئەمەشدا، کێبڕکێیەک دروستبووە لەنێوان دوو حیزبەکەدا بۆ هاوکاریکردنی هاووڵاتی، بەو مانایەی کە هەموو کات خەریکی کاری خێرخوازین. ئامانج لێی دروستکردنی ئەو نەریتەیە کە ئەوە تاک و پارتی سیاسییە کە بە هانای هاووڵاتییانەوە دەچن وخەمیان دەخۆن، نەک حکومەت و دەوڵەت.\nئەم سیستەمە سیاسیە هەوەک ئەم نەریتانە بەرهەم دەهێنێت، قەیرانی بەردەوامی درێژخایەنش دەخولقێنێت و ژێرخانێکی لاوازی دامەزراوەیی بۆ وڵات دەهێنێتە ئاراوە. لەبەرامبەردا، پێگەی پارت بەردەوام بەهێزدەکات و ڕێگەیان پێدەدات ڕەگ داکووتنە هەموو دامەزراوە سیاسییەکان و قۆرخی ئابووری بکەن. پێگەی حکومەت لاواز دەکات بە ئەندازەیەک کە بەردەوام لە قەیراندا دەبێت. ئەوەی زەرەردمەندی یەکەمە لەم سیستەمەدا هاووڵاتییە. لەبەر ئەوە پێویستییەکی گرنگە کە هاووڵاتییان هۆشیار ببەنەوە لە لێکەوتەکانی ئەم سیستەمە. دەبێت لەو راستییە بگەن کە بەردەوامیی دامەزراوەکانی دەوڵەت بە بەخشین و هاوکاری ئەوان دیاردەیەکی، نەک ناتەندروستە، بگرە لە خزمەتی بەرژەوەندیی سیستەمی دو-حیزبییەکەدایە.\nلەبەر ئەوەیە دەبێت بیرێکی رەخنەگرانە بە ئاراستەی پێچەوانەی ئەو نەریتانە بکرێتەوە. پێویستە هەژموونی نەریتی ئەو سیستەمە سیاسییە لاواز بکرێت و لە شوێندا بیری بەبەرپرسیارهەڵگرتنی بەرهەمهێنەرانی ئەو سیستەمە بێتە ئاراوە. لە کۆتاییدا، هەرێمی کوردستان لە دوڕیانێکدایە: یا هێشتنەوەی ئەم سیستەمە کە بە بەخشین و دەرۆزەکردن بەڕێوەدەچێ، کە بەردەوام قەیرانی یەک-لە-دوای-یەک دەخوڵقێنێت، یاخود دەستپێکردنی ئەو هەنگاوانەی کە دەبنە گۆڕانی سیستەمەکە یا گۆڕان لە خودی سیستەمەکەدا.\nمیرە جاسم بەکر\nپارتی‌و یەکێتی لەوەرتێ هێز بەرامبەر یەکتر کۆدەکەنەوەو پەکەکەش دژ بەجێگیرکردنی هێزەکانیانە\nرق و سکاڵا


برادۆست Archives - Page 4 of 5 - هيوای کۆرد\nتەڤگەری ئازادی: سوپای تورکیا بەبێ هاوکاری بەرپرسانی هەرێم ناتوانێت لەشکرکێشی بکات\non: حوزه‌یران 21, 2018 In: کوردستانی, هەواڵ\nئەندامێکی دەستەی بەڕێوەبەرایەتی تەڤگەری ئازادی ڕایگەیاند، سوپای تورکیا بەبێ هاوکاری بەرپرسانی هەرێم بەتایبەت حزبێکی دیاریکیراو ناتوانێت لەشکرکێشی بکات. ڕەحمان ڕەسوڵ لە بەرنامەیەكی تەلەفزیۆنی...\tRead more\nفڕۆکەکانی تورکیا جارێكی دیكه ناوچه سنوورییه‌كان بۆردومان ده‌كه‌ن\non: حوزه‌یران 15, 2018 In: کوردستانی, هەواڵ\nفڕۆکە جەنگییەکانی تورکیا سنوری برادۆست بۆردومان دەکەن و تا ئێستاش زیانەکان نەزانراون. کەمێک لەمەوبەر فڕۆکە جەنگییەکانی تورکیا دەستیان کردووە بە بۆردومانکردنی سنوری برادۆست. هاوکات دوێنێ پێنج...\tRead more\nفڕۆکەکانی تورکیا ناوچەی برادۆستیان بۆردوومانکرد\non: حوزه‌یران 10, 2018 In: کوردستانی, هەواڵ\nسوپای توركیا جارێكی دیكە هێرشی ئاسمانی كردەسەر گوندەكانی سنووری برادۆست لە باشووری كوردستان. ئێوارەی دوێنێ فڕۆكە جەنگییەكانی سوپای توركیا جارێكی دیكە دەستیان بە بۆردومانكردنی گوندەكانی سنوور...\tRead more\nبرادۆست؛ شه‌ڕى سه‌خت له‌نێوان په‌كه‌كه و سوپاى توركیا روویدا\non: ئایار 29, 2018 In: کوردستانی, هەواڵ\nپێشنیوه‌ڕۆى ئه‌مڕۆ، له سنوورى برادۆست، گه‌ریلاكانى په‌كه‌كه و سوپاى توركیا رووبه‌ڕووى یه‌ك بوونه‌وه‌و بۆ ماوه‌ى زیاتر له دوو كاتژمێر شه‌ڕه‌كه به‌رده‌وام بوو. شه‌ڕه‌كه، كاتژمێر ١٠:٣٠ خول...\tRead more\nسوپای تورکیا لە بۆردومانی دەڤەری برادۆست بەردەوامە\nلە کاتژمێر 2ی پاش نیوەڕۆی ڕۆژی دوشه‌ممه وە سوپای تورکیا دەستی کردووە بە تۆپبارانکردنی هەندێک شوێنی سنووری دەڤەری برادۆستی سەر بە شارەدێی سیدەکان. بە پێی زانیارییەکان، تا ئێستا تۆپبارانەکە ب...\tRead more\nبرادۆست.. گەریلاكانی پەكەكە هێرشیان كردە سەر سوپای توركیا\non: ئایار 10, 2018 In: کوردستانی, هەواڵ\nگەریلاكانی پارتی كرێكارانی كوردستان پەكەكە لەدەڤەری برادۆستی هەرێمی كوردستان لەهەشت قۆڵەوە هێرشیان كردە سەر سوپای توركیا. لەبەیانیی ئەمڕۆ پێنج شەممەوە گەریلاكانی هەپەگە و یەژاستار لەدەڤەری ب...\tRead more\nفڕۆکە جەنگییەکانی تورکیا دەڤەری برادۆست بۆردوومان دەکەن\non: ئایار 08, 2018 In: کوردستانی, هەواڵ\nفڕۆكە جەنگییەكانی سوپای توركیا تۆپبارانی گردی كەڤۆت-ی هەرێمی برادۆست كرد لە باشووری كوردستان. كاتژمێر 7:00ی شەوی رابردوو فڕۆكە جەنگییەكانی توركیا دەستیان كردووەتەوە بە تۆپبارانی گردی كەڤۆت ل...\tRead more\nچەند فڕۆكەیەكی سوپای توركیا ناوچەی برادۆستیان بۆردومانكرد\non: ئایار 07, 2018 In: کوردستانی, هەواڵ\nئێوارەی ئەمڕۆ چەند فڕۆكەیەكی سوپای توركیا هەر یەك لە چیادێل و گەروی كەوەرتە و گردی سێگركانی سنووری برادۆستی سەر بەشارەدێی سیدەكان بۆردومان كرد و زیانەكان تاوەكو ئێستا نەزانراون. ئێوارەی ئەمڕ...\tRead more\nبرادۆست.. شەڕو پێكدادان لە نێوان پەكەكە و سوپای توركیا روویدا\non: ئایار 04, 2018 In: کوردستانی, هەواڵ\nشەڕو و پێكدادان لە نێوان پەكەكەو سوپای توركیا ئەمڕۆ هەینی لە برادۆست دەستیپێكردەوە. ئەمڕۆ هەینی لە چیای دێل شەڕ و پێكدادان لە نێوان گەریلاكانی پەكەكەو سوپای توركیا روویداوە. سوپای توركیا زیا...\tRead more


ئێڤرا: میلنەر سەختترین یاریزانە كە رووبەرووی بوومەتەوە\nڕیاڵ مەدرید، ئۆفەرێكی دیكە پێشكەشی ئیریكسن دەكات\nڕۆژنامەی ئاسی ئیسپانی بڵاوی كردووەتەوە، كە لەوانەیە یاریزانی دانماركی كریستیان ئیریكسن بچێتە ریزەكانی یانەی ریاڵ مەدریدەوە، ئەگەر یانەكە بتوانێ لە یەنایەردا لە دەست چەند یاریزانێكی بێت.\nگرێبەستی ئەو یاریزانە 27 ساڵانە دانماركییە لەگەڵ یانەكەی خۆیدا (تۆتنهام)، تا هاوینی دادێیە، پلانی نوێكردنەوەی بۆندەكەیشی لە ئارادا نییە، ئەوەیش بە هۆی خواستی تاقیكردنەوەی ئەزموونێكی تازە، كە ریاڵ مەدرید و پاریس سانت جێرمان و یوڤێنتوسیش بە شوێنیەوەن.\nرۆژنامە ئیسپانییەكە، روونی كردووەتەوە، كە فلۆرێنتینۆ پێرێزی سەرۆكی یانەی شایانە، سوورە لەسەر ئەوەی لیستی كرێی یاریزانان كەم بكاتەوە، پێش گەڕانەوەی ماوەی گواستنەوەی یاریزانان، ئەوەیش بۆ دەستخستنی یاریزانی تازەی وەك ئیریكسنە.\nرۆژنامەی ئاس، ئەوەیشی ئاشكرا كردووە، كە فرانچیسكۆ ئیسكۆ و ماریانۆ دیاز و ئیبراهیم دیاز، لە سەرلیستی ئەو یاریزانانەن كە یانەكە دەیەوێ بەڕێیان بكا.\nبۆ بیرهێنانەوە، ئیریكسن لەگەڵ تۆتنهام، ئەم وەرزە تا ئێستە 11 یاریی كردووە، گۆڵێكی تۆمار كردووە و یەكێكی دیكەیشی دروست كردووە.\nئەستێرەی پێشووی فەرەنسی یانەی مانچستەر یونایتد پاتریس ئێڤرا، دانی بەوەدا نا، كە یاریزانی لیڤەرپوول جیمس میلنەر، لە كاروانی یاریكردنیدا، سەختترین یاریزان بووە كە رووبەرووی بووەتەوە.\nئەو یاریزانە بۆ مێدیای دەیڵی ئێكسپرێسی بریتانی، وتوویەتی: جیمس میلنەر، سەختترین یاریزان بوو كە لە كاروانی یاریكردنمدا رووبەرووی بووبێتمەوە، من بەرگریكار بووم و ئەو هێرشبەر، لە هەموو شوێنێك چاودێری دەكردم، هەروەها لە تۆپی هەواییدا زۆر ئاڵنگاری دەكردم.\nلە بەشێكی دیكەی گوتەكانیدا، ئاماژەی بەوەیش كرد: ئەوكاتەی یاریی دێربیم لە بەرانبەر یانەی مانچستەر سیتی ئەنجام دا، لەوێیش ڕووبەرووی دەبوومەوە، دواتر چووە لیڤەرپوول و دیسانەوە بەرانبەرم دەوەستایەوە.\nبۆ بیرهێنانەوە، ئەم وەرزە تا ئێستە میلنەر یازدە یاریی بۆ لیڤەرپوول ئەنجام داوە، دوو گۆڵی تۆمار كردووە و سێ گۆڵیشی بۆ هاوڕێكانی ئاسان كردووە.\nڕێككەوتنێكی نهێنی، یاریزانانی ئەتلەتیكۆ مەدرید لە بەرشلۆنە نزیك دەكاتەوە\nڕاپۆرتە مێدیاییەكان، ئەوە دووپات دەكەنەوە، كە یانەی بەرشلۆنە لەگەڵ یانەی ئەتلەتیكۆ مەدرید ڕێككەوتنێكی نهێنیی كردووە، تا هەلی لەپێشی دەستخستنی یاریزانانی یانەی ئەتلەتیكۆی هەبێ.\nرۆژنامەی مۆندۆی ئیسپانی، بڵاوی كردووەتەوە، كە یانەی بەرشلۆنە ڕێككەوتنێكی نهێنیی لەگەڵ ئەتلەتیكۆ مەدرید واژۆ كردووە، لە بابەتی ئەنتوان گریزماندا، كە یانەی بەرشلۆنە 15 ملیۆن یۆرۆی بە یانەی ئەتلەتیكۆ مەدرید داوە.\nلەگەڵ ئەوەیشدا، رۆژنامەی مۆندۆ دیپۆرتیڤۆی ئیسپانی بڵاوی كردەوە، كە ئەو 15 ملیۆن یۆرۆیەی بەرشلۆنە بە ئەتلەتیكۆی داوە، پێوەندیی بە بابەتی گواستنەوەی گریزمانەوە بۆ یانەكەی نییە، بەڵكوو بۆ ئەوەی هەلی لەپێش و باشتری لە هەر یانەیەكی دیكە هەبێ، تا پێنج یاریزانی دیكەی یانەكە دەست بخات، لەوانەیش سائوول نیگوێز و خیمینێز، هەروەها لە نێو یاریزانە لاوەكانیش كە تەمەنیان لە ژێر 18 و 20 ساڵانە.\nرۆژنامەكە، ئاماژەی بەوەیش كرد، كە ڕێككەوتنەكە بە جۆرێكە، بەسەر یانەی ئەتلەتیكۆیدا دەسەپێنێت، كە ئەو نامە ئەلیكترۆنییانە بڵاو نەكاتەوە، كە دەیسەلمێنێت بەرشلۆنە بە شێوەیەكی نایاسایی لەگەڵ گریزمان گفتوگۆی كردووە.\nهەروەها ڕێككەوتنی بەرشلۆنە و ئەتلەتیكۆ، بە جۆرێكە ئەگەر یانەی دووەم خواستی فرۆشتنی ئەو یاریزانانەی هەبێ كە ناویان براوە، ئەگەر بەرشلۆنە هەمان بڕەبۆندی یانەكانی دیكە پێشكەش بكا، دەبێ بە بەرشلۆنەیان بدات.


حه‌لبوسى ده‌خاڵه‌ت وڵاته‌يل هاوسا له كاروبار عراق ئاشكرا كرد - شـه‌فـه‌ق نيـوز\nشه‌فه‌ق نيوز/ شاكر حامد قسه‌كه‌ر وه‌ناو سه‌رۆك ئه‌نجومه‌ن نوێنه‌ره‌يل باس ده‌خاڵه‌ت ده‌وڵه‌ته‌يل هاوسا كرد له كاروبار عراق، وه‌لێ له هه‌مان وه‌خت باسيش له‌وه كرد كاريگه‌رى كه‌ميگ ديرێد و ئاماژه وه‌يه‌يش كرد ئاست ئاڵوگووڕ بازرگانى له‌ناونى عراق و توركيايش ره‌سيه‌سه 10 مليار دۆلار ساڵانه.\nحامد له كۆنگره‌يگ رووژنامه‌گه‌رى دوياى كوتاييهاتن لوتكه‌ى په‌رله‌مانه‌يل وڵاته‌يل هاوسا له به‌غداى پايته‌خت وت: حه‌جم ئاڵوگووڕ بازرگانى وه‌ل توركيا ره‌سيه‌سه 10 مليار دۆلار ساڵانه‌و يه‌يش ده‌رخست ك حه‌لبوسى باس له قويلايى ئاڵوگووڕ بازرگانى له‌ناونى عراق و ده‌وڵه‌ته‌يل هاوساى كردگه.\nحامد له‌باره‌ى ده‌خاڵه‌ت وڵاته‌يل هاوسايش وت: ده‌خاڵه‌ته‌يليگ بويه له وڵاته‌يل هاوساوه وه‌رجه دامه‌زرانن حكومه‌ت، وه‌لێ فراوان نه‌ويه و وتيش: هه‌وڵه‌يل هه‌رسێ سه‌رۆكايه‌تى له عراق كاريگه‌رى له‌بان وتار سياسى وڵاته‌يل هاوسا كردگه.


دادگاى هەولێر فەرمانى دەستبەسەرداگرتنى ئۆتۆمبێلى شایان عەسکەری پەرلەمانتارى گۆڕانى لە پەرلەمانى کوردستان دەرکرد، دواى ئەوەى لەلایەن دادگاوە بەبڕی 13 ملیۆن دینار سزادرا.\nشایان عەسکەری، لە خۆپیشاندانەکانی 25ی ئازاری 2018، وەک پزیشکێک بەشداریکرد و لەلایەن دوو کەسەوە کە لە خۆپیشانەکاندا هێرشیانکردبووە سەری سکاڵای لەسەر تۆمارکرا، بەتۆمەتی ئەوەی ناوی ئەو دوو کەسەی زڕاندووە، مانگى ڕابردووش دادگا دۆسیەکەى یەکلاییکردەوە و بە بەبڕی 13 ملیۆن دینار سزایدا.\nبەپێی نوسراوێکى دادگاى هەولێر کە دەست ناس کورد کەوتووە، بڕیاردراوە بە دەستبەسەرداگرتنى ئۆتۆمبێلەکەى شایان عەسکەرى و فرۆشتنى، ئەگەر لەماوەى سێ ڕۆژدا بڕى شەش ملیۆن دینارى سزاکە لەکۆى 13 ملیۆن ڕادەست نەکات.\nلەو بارەیەوە شایان عەسکەرى بە ناس کوردى ڕاگەیاند، نوسراوەکەى دادگاى بەدەستگەیشتووە، بەڵام بەلایەوە سەیرە، چونکە پێشتر پێی ڕاگەیاندوون کە ئەو بڕە پارەیە لەموچەکەى ببڕن.\nوتیشى “بەپێی نوسراوەکە دەبێت لەماوەى سێ ڕۆژدا ئۆتۆمبیلەکەم دەستى بەسەردا بگیرێت، بەڵام من ئامادەنیم ڕادەستى بکەم، چونکە بەپارەى خۆم کڕیومە و ئاڵتونم بۆ فرۆشتووە قەرزیشم بۆ کردووەو هێشتا بەتەواوى قەرزەکەم نەداوەتەوە، با لە موچەکەم ئەو بڕە پارەیە گلبدەنەوە”.


پارتی دیموكراتی كوردستان له دواین هه‌ڵبژاردنه‌كانی په‌رله‌مانی كوردستان، توانی 45 كورسی په‌رله‌مان به‌ده‌ست بێنێت و به‌رده‌وامیی بدات به هێزی یه‌كه‌می كوردستان، هێزی دووه‌میش یه‌كێتیی نیشتمانیی كوردستانه به 24 كورسی، ئه‌و ڕێژه‌یه به ره‌چاوكردنی كورسییه‌كانی بزووتنه‌وه‌ی گۆڕان كه 12ن، جێی دڵخۆشییه كه به‌ڵگه‌ی دیموكراسییه‌كی سه‌ره‌تاییه و جیاوازی كورسیی لایه‌نه‌كان نزیكه له یه‌كه‌وه، پێچه‌وانه‌ی وڵاتی دكتاتۆری كه جیاوازییه‌كه 90%ـه له نێوان لیستی یه‌كه‌م و دووه‌م، به‌ڵام ئه‌م قۆناغه‌ی كوردستان پێیدا گوزه‌ر ده‌كات هه‌ستیاره و به‌رپرسیارێتی گه‌وره و هاوكات چاوه‌ڕوانی زۆر له پارتی دموكراتی كوردستان هه‌یه هه‌موو شتێكی ئه‌م وڵاته رێك بخاته‌وه، بۆیه ئه‌م چوار ساڵه به‌هاری حوكمڕانی پارتییه و به سه‌ركه‌وتنی داهاتووی دوور بۆ خۆی مسۆگه‌ر ده‌كات و به پێچه‌وانه‌یشه‌وه هیچ ئومێدێك له كوردستان نامێنێ.\nته‌واوی ئه‌و حزبانه‌ی له هه‌ردوو هه‌ڵبژاردنی 12-5-2018 ئه‌نجوومه‌نی نوێنه‌رانی عێراق و 31-9-2018 په‌رله‌مانی كوردستان به‌شدار بوون، ئاویان گه‌رم كردبوو بۆ شووشتنی ته‌رمی سیاسیی پارتی و پرۆسه‌كه‌یان به كۆتایی ته‌مه‌نی پارتی ده‌زانی و ده‌یانگوت ڕیفراندۆم سه‌ری پارتی خوارد، به‌ڵام ده‌رئه‌نجامه‌كانی هه‌ڵبژاردنی هه‌ردوو په‌رله‌مان شۆكی كردن و پارتی نه‌ك له كوردستان، له‌سه‌ر ئاستی عێراقیش حزبی یه‌كه‌م بوو.\nحزبه‌یلی كورتبین ئه‌وه‌ی چاوه‌ڕێیان ده‌كرد بۆ پارتی، به‌رۆكی خۆیانی گرت و زۆرینه‌ی ده‌نگده‌ر متمانه‌ی خۆیان به پارتی دا، به‌پێچه‌وانه‌ی تێگه‌یشتنی سه‌ركردایه‌تیی حزبه‌كان، ده‌نگده‌ری خۆیان ئه‌وه‌نده نیگه‌ران بوون له هه‌ڵوێسته‌كانی رابردوویان، ته‌نانه‌ت ئاماده نه‌بوون چه‌ند خوله‌كێك كاتی خۆیان بده‌ن به‌و پرۆسه چاره‌نووسسازه بۆ حزبه‌كانیان و بڕۆن ده‌نگ بده‌ن، به‌ڵام وه‌ك بینیمان ئه‌نجامی هه‌ڵبژاردن و حوكمڕانی كوردستان پێچه‌وانه‌ی بیركردنه‌وه‌ی حزبی و میدیایی بوو له كوردستان.\nپارتی له حوكمڕانی نوێی كوردستان له به‌هاری خۆیدایه، وه‌ك چۆن زستان هاووڵاتیی كورد به تامه‌زرۆییه‌وه چاوه‌ڕێی یه‌كه‌م پڕیشكی ئاگری نه‌ورۆز ده‌كه‌ن و به‌كۆمه‌ڵ ده‌ڕۆنه گه‌شت و سه‌یران، ئاوا خه‌ڵكی كوردستان به گشتیی چاویان له‌م خولی حوكمڕانییه‌یه به سه‌رۆكایه‌تیی مه‌سروور بارزانی. چاوه‌ڕوانییه‌كان لای پارتی و ناپارتی، بۆ خۆشگوزه‌رانی و سیستمێكی ئیداری تۆكمه و داخستنی بۆشاییه‌كانی گه‌نده‌ڵی و به‌رتیله. ئه‌مه كۆتا به‌و ناخۆشیی و كوله‌مه‌رگییه دێنێت كه پێنچ ساڵی ڕابردوو به‌هۆی شه‌ڕی تیرۆرستانی داعش و بڕینی بوجه‌ی كوردستان له به‌غدا و كێشه سیاسییه ناوخۆییه‌كان، وایكرد ڕۆژه تاڵ و ڕه‌شه‌كان به‌ڕێ بكه‌ین، به‌ڵام خۆڕاگر بووین و نه‌مانهێشت حكوومه‌ت و وڵاته‌كه‌مان بكه‌وێ، بۆیه ده‌بێت هه‌وڵ بدرێ ئه‌و چاكه‌یه‌ی هاووڵاتییان بدرێته‌وه.\nهێزه ڕكابه‌ره‌كانی پارتی له دوای شۆكی ئه‌نجامی هه‌ڵبژاردن، هه‌ستان به ڕێگرتن له پێكهێنانی حكوومه‌ت له كاتی خۆیدا و نزیكه‌ی 10 مانگ كاتی ویست تا توانرا حكوومه‌ت پێك بهێنرێت، ئامانجیش ئه‌وه‌بوو به هاووڵاتییان بڵێن ئه‌و چاوه‌ڕوانییه‌ی له پارتی هه‌تانه ناتوانێ بێ ئێمه به‌دی بێنێت.\nئه‌وه‌ی ئێسته له ته‌مه‌نی كه‌میی پێكهێنانی كابینه‌ی نوێی حكوومه‌تی هه‌رێمی كوردستان و دوو كۆبوونه‌وه‌ی ئه‌نجوومه‌نی وه‌زیران و ده‌ركردنی چه‌ندان بڕیار تایبه‌ت به دامه‌زراوه‌كانی ده‌وڵه‌ت له فه‌رمانگه‌یه‌كه‌وه بۆ سه‌رۆكایه‌تیی ئه‌نجوومه‌نی وه‌زیران، هاووڵاتییان به‌گشتی دڵخۆشن پێی، بۆیه گرنگه له‌سه‌ر ئه‌و رێیه بڕۆن و سارد نه‌بنه‌وه، چونكه ئه‌م پێشوازییه‌ی خه‌ڵك سه‌ره‌تایه‌كی دڵخۆشكه‌ره بۆ دروستكردنه‌وه‌ی متمانه له نێوان گه‌ل و ده‌سه‌ڵات.\nئه‌گه‌ر ئه‌و به‌ڵێن و كارنامه‌یه‌ی هه‌یه‌تی بۆ حوكمڕانی كوردستان، پارتی و هاوكاره‌كانی جێبه‌جێی بكه‌ن، به‌هاره‌كه گه‌شاوه ده‌بێت، چونكه ده‌بێت ئه‌وه بزانن كه گه‌لێكی هۆشیار چاودێری دۆخه‌كه و ئاسته‌كانی حكوومه‌تێكی دادپه‌روه‌ر ده‌كات و ئێمه‌یش وه‌ك كورد بڕیارمان داوه دیموكراسی بین، كه‌واته خه‌ڵك بڕیار ده‌دات و هه‌ڵسه‌نگاندن بۆ كاره‌كان چوار ساڵ جارێك ده‌كات، ئه‌گه‌ر خواستی ده‌نگده‌ران جێبه‌جێ نه‌كه‌ی، ناتوانی 45 كورسیی په‌رله‌مان به‌ده‌ست بێنێته‌وه، به‌لایه‌كی تریشدا ئه‌گه‌ر له‌وه زیاترت پێ كرا، دوور نییه گه‌ل متمانه‌ت پێ بدات به ته‌نیا بتوانی حكوومه‌ت پێك بێنی.\nئه‌و به‌ڵێنانه‌ی سه‌رۆك وه‌زیران له‌باره‌ی چاكسازی له حكوومه‌ت داویه‌تی و هه‌نگاوه‌كانی ده‌ست پێ كردووه، به سه‌ركه‌وتوویی بیگه‌یه‌نێته كه‌ناری ئارامیی و ته‌واوی سێكته‌ره‌كانی حوكمڕانی بگرێته‌وه، به‌دوایدا هه‌نگاوی گرنگ نه‌هێشتنی ترسی بڕینی مووچه یان پاشه‌كه‌وتی مووچه و په‌سه‌ندكردنی یاسای چاكسازی و رێكخستنه‌وه‌ی فه‌وزای خانه‌نشینی و كۆتاهێنان به‌و هه‌موو مووچه‌خۆره بندیوار و پیسخۆرانه‌ی بوونه‌ته بارگرانی به‌سه‌ر بودجه‌ی وڵاته‌وه، هیچ به‌رهه‌مێكیان نییه و هه‌میشه‌ش خۆیان به سته‌ملێكراو ده‌زانن.\nله چوارچێوه‌ی چاكسازی و نه‌هێشتنی ئیمتیازاتی زه‌به‌لاح بۆ پله‌تایبه‌ته‌كان، كۆتاهێنان به خانه‌نشینی ئه‌و هه‌موو په‌رله‌مانتار و وه‌زیر و بریكاری وه‌زیر و ڕاوێژكاره، به‌شێكی زۆری بودجه‌ی وڵات ده‌به‌ن و چوار ساڵ جارێك به ملیاران دینار قورسایی ده‌خه‌نه سه‌ر خه‌زێنه‌ی وڵات و دواتریش خۆیان به زیزبوو ده‌زانن و ده‌یانه‌وێ تا مردن له پۆستدا بن.\nگرنگیدان و هاندانی كه‌رتی تایبه‌ت له‌پێناو ئه‌وه‌ی له شار و شارۆكه‌كانی تر كارگه و پڕۆژه‌ی به‌رهه‌مهێن بكه‌نه‌وه و هه‌لی كار بڕه‌خسێنن تا هه‌موو چاوه‌كان له‌سه‌ر هه‌ولێر نه‌بن و خه‌ڵك بتوانێ له شوێنی خۆی كاری ده‌ست بكه‌وێت و به‌و هۆیه‌وه شارۆكه‌كانیش زۆر گه‌شه و پێشكه‌وتن به‌خۆیانه‌وه ده‌بینن، ئه‌وه جۆرێكه له پلان له دنیادا گیراوه‌ته‌به‌ر و سه‌ركه‌وتنی به‌ده‌ست هێناوه.


چی ده‌بێته هۆی له بیرچوونه‌وه؟ - Yeane.Org ماڵپەری یانی\nئایا دەزانیت لەبیرچوونەوە دەگەڕێتەوە بۆ زۆر شت کە لەژیانی رۆژانەوە روبەرووی دەبیتەوە، بزانە کامانەن\n١- سەرئێشە: توێژینەوەیەكی نوێ ئاماژه‌ی بەوەدا سەرئێشه ئاستی توشبوون بەبیرچوونەوەو خڵەفان زیاددەکات.\n٢- سەکتەی مێشك: سەکتەی مێشك کاری خانەکانی مێشك دەوەستێنێت ئەمەش کاریگەری دەکاتە سەر ئاستی ئۆکسجین کە پێویستێتی، پاشان کاریگەری دەکاتە سەر زاکیرەو توشبوون بەبیرچوونەوە زیاد دەکات.\n٣- تێکچوونی هەناسە: توێژینەوەیەك باس لەوەدەکات نەمانی هەناسە کتوپر لەکاتی خەوتندا مەترسی توشبوون بە لەبیرچوونەوەو خڵەفان زیاد دەکات.\n٤- خواردنی هەندێك دەرمان توشی لەبیرچوونەوەو لاوازی زاکیرەت دەکات، وەکو دەرمانی خەو، دژە حەساسیەت و هەوکردن، دەرمانی چارەسەرکردنی دڵەڕاوکێ، ئازارشکێن، دەرمانی کۆلستڕۆڵ و شەکرە.\n٥- کەمی ڤیتامین: B12 کەمی خواردن و کەمی ڤیتامین B12 دەبێتە هۆی لەبیرچوونەوە، ئەم ڤیتامینە پاررێزگاری لەتەندروستی ئەعصاب دەکات و توشبوون بەلەبیرچوونەوە کەمدەکاتەوە، ئەم ڤیتامینە بەشێوەیەکی گەورە لەگۆشت و ماسیدا هەیە.\n٦- دڵەڕاوکێ و خەمۆکی: خەمۆکی کاریگەری دەکاتە سەر توانات لەتەرکیزکردندا، توشی بیرچوونەوە دەکات.\n٧- کەم خەوی: دەبێت کاتێکی باش بخەویت بۆ چالاککردنی زاکیرەت و بەهێزکردنی.\nسه‌رچاوه: سایتی ده‌نگوباس\n صلاح الدين ئەیوبی بۆ دەوڵەتی کوردی دروست نەکرد !؟


کۆڤید-١٩: نوێترین زانیاری - GOV.KRD\nنوێترین زانیاری بارودۆخەکە\nبۆ دەستکەوتنی نوێترین زانیاری دەربارەی بارودۆخی هەرێمی کوردستان، بەردەوام سەیری ئەم پێگەیە بکە. بۆ زانیاری دەربارەی ڤایرۆسی کۆڕۆنا و چۆنیەتی خۆپاراستن لێی، سەردانی پەڕەی ڤایرۆسی کۆڕۆنا؛ بکە.\nبڵاوبوونەوەی ڤایرۆسی کۆڕۆنای نوێ (کۆڤید-١٩) بە شێوەیەکی خێرا لە گۆڕاندایە لە جیهاندا. حکومەتی هەرێمی کوردستان بە شێوەیەکی بەردەوام نوێکارییەکان بەردەست دەخات.\nحکومەتی هەرێمی کوردستان بەشێوەیەکی بەردەوام چاودێری بارودۆخەکە دەکات و ئامادەکاری تەواویشی کردووە بۆ بەرەنگاربوونەوەی حاڵەتەکە. لە حاڵەتی هەستکردن بە نیشانەکان لەخۆتدا یا لە هەر کەسێکی تردا تکایە پەیوەندی بەم هێڵە گەرمەوە بکە. تەنها وەزارەتی تەندروستی و رێکخراوی تەندروستی جیهانی رێگەپێدراون بۆ پشتڕاستکردنەوەی تۆمارکردنی توشبوو بە ڤایرۆسی کۆڕۆنا لە هەرێمی کوردستان.\nوەزارەتی تەندروستی بە ووردی چاودێری بوونی حاڵەتی ڤایرۆسی کۆڕۆنا دەکات.\n(نوێکراوەتەوە لە کاتژمێر ١٨:٣٠، ٢٠٢٠/٠٧/٠٢)\nکۆڤید-١٩: پوختەیەک لەسەر هەرێمی کوردستان*\nکۆی گشتی حاڵەتە پشتڕاستکراوەکان: ٦٦٥٧\nژمارەی چاکبووەکان: ٢١٦٤\nژمارەی مردووەکان: ٢٢٣\nژمارەی حاڵەتەکان لە ئێستادا: ٤٢٧٠\n*ئەم داتایانە پێکهاتووە لە پوختەیەک لە ژمارەی حاڵەتەکانی ڤایرۆسی کۆرۆنا کە تۆمارکراوە لەلایەن وەزارەتی تەندروستی هەرێمی کوردستان لە رێکەوتی (٢٠٢٠/٠٣/٠١)ەوە.\n*کۆڤید-١٩: ژمارەی پشکنینەکان لە هەرێمی کوردستان\nژمارەی پشکنینی نموونەی وەرگیراو\nکۆی گشتی پشکنینی نموونەی وەرگیراو\nژمارەی حاڵەتی ئەرێنی\nژمارەی حاڵەتی نەرێنی\nژمارەی نموونەی ژێر پشکنین\nکۆی گشتنی حاڵەتە پشتڕاستکراوەکان\n*ئەم خشتەیە پێکهاتووە لە ژمارەی ئەو کەسانەی کە نموونەیان لێوەرگیراوە بۆ پشکنینی توشبوون بە ڤایرۆسی کۆڕۆنا لەگەڵ ژمارەی حاڵەتە پشتڕاستکراوەکان لە هەرێمی کوردستان لەلایەن وەزارەتی تەندروستییەوە.\nبۆ پاراستنی هەرێمی کوردستان لە ڤایرۆسی کۆڕۆنا، حکومەت و وەزارەتە پەیوەندیدارەکان ئەم رێکارانە دەگرنە بەر:\nراگرتنی هاتووچۆ لە سەرتاسەری هەرێمی کوردستان\nدەسەڵات دەدرێت بە پارێزگا و سەرپەرشتیاری ئیدارە سەربەخۆکان بە مەبەستی رێگەپێدان بە کردنەوەی ئەو شوێنە خزمەتگوزارییانەی کە پێویستن بۆ هاووڵاتیان و داخستنی ئەو شوێنانەی کە سەرپێچی دەکەن.\nلە رابردوودا ماوەی راگرتنی هاتووچۆ لە ناو هەر دوو شاری هەولێر و سلێمانی سەرەتا بۆ ماوەی (٤٨) كاتژمێر راگەیاندرا کە لە كاتژمێر (١٢:٠٠)ی شەوی ٢٠٢٠/٠٣/١٣ تاکو کاتژمێر (١٢:٠٠)ی شەوی ٢٠٢٠/٠٣/١٥ هەروەها بۆ ماوەی (٧٢) کاتژمێر درێژکرایەوە. دواتر لە تەواوی پارێزگاكانی هەولێر و سلێمانی و دهۆك و هەڵەبجە و ئیدارە سەربەخۆكانی ڕاپەرین و گەرمیان و گشت یەكە كارگێرییەكانيان لە كاتژمێر (١٢:٠٠)ی شەوی ٢٠٢٠/٠٣/١٨ تا ٢٠٢٠/٠٥/١٠ و لە ٢٠٢٠/٠٦/٠١ کاتژمێر (٠٦:٠٠)ی ئێوارە تا ٢٠٢٠/٠٦/٠٣ کاتژمێر (٠٦:٠٠)ی ئێوارە راگەیاندرا لە بەچەند قۆناخێک.\nرێگە دەدرێت بە هاتووچۆكردنی ئۆتۆمبێلی هێزە ئەمنییەكان و تیمە تەندروستییەكان و ئۆتۆمبێلی ئەمبولانس ئەوانەی لە ئەركی فەرمیدان.\nهاتووچۆكردنی ئاژانس و رێكخراوەكانی (UN)، هاوپەیمانان و هاتووچۆی بازرگانی لەنێوان پارێزگاكان و ئیدارە سەربەخۆكان ریگە پێدراوە.\nئەو خێزانانەی كە لە ناو هەرێمی كوردستان بەهۆی قەدەغەی هاتووچۆ لەیەك دابڕاون، لەكاتژمێر (١٢:٠٠)ى شەوی رۆژی ٢٠٢٠/٠٤/١٠ بۆ ماوەی (٢٤) كاتژمێر رێگایان پێ دەدرێت بگەرێنەوە ماڵەكانی خویان لە نێوان پارێزگا و ئیدارە سەربەخۆكان، بە مەرجێك كارتی زانیاری ئەو پارێزگایەیان هەبێت كە بۆی دەچن و لە بازگەكان پێویستە پێیان بێت. ئەم پرۆسەیە بە هەماهەنگی لە نێوان ژووری ئۆپەراسیۆنەكانی پارێزگا و ئیدارە سەربەخۆكان و وەزارەتی ناوخۆ ئەنجام دەدرێت.\nهاتووچۆی پیادە قەدەغەیە جگە لە حاڵەتی دابین كردنی پێداویستی ڕۆژانە و حاڵەتی نەخۆشی، و ئەوانەی سەرپێچی دەكەن رێكاری یاساییان بەرامبەر دەگیرێتە بەر.\nلێژنەیەك بە سەرۆكایەتی قائیمقامی قەزاكان و ئەندامێتی نوێنەرانی پۆلیس و ئاسایش پێك دێت بۆ پێدانی رێگەپێدان لە حاڵەتی زۆر پێویست.\nرێگەپێدانی كۆمپانیا نەوتییەكان بە هەماهەنگی لەگەڵ وەزارەتی سامانە سروشتییەكان دەبێت، و كۆمپانیاى پەیوەندییەكان و رێگەپێدانە تایبەتەكان بە هەماهەنگی لەگەل لایەنە پەیوەندیدارەكان دەبێت، و ئەو رێگەپێدانانە تەنها لەلایەن (وەزارەتی ناوخۆ/ بەرێوەبەرایەتی گشتی دیوان) دەدرێت.\nهاتووچۆ لە نێوان پارێزگاكان و ئیدارە سەربەخۆكان بە هەموو شێوەیەك ڕادەگیرێت، و لە حاڵەتی زۆر پێویست تەنها بە ڕەزامەندی ژووری ئۆپەراسیۆنەكانی پارێزگا و ئیدارە سەربەخۆكان دەبێت. هەر كەسێك سەر بە هێزە ئەمنییەكانی ڕاسپێردراو بە جێبەجێ كردنی رێكارەكانی ئاماژەپێکراو كەمتەرخەمی بنوێنێت لە جێبەجێ كردنی یان پێشێلی بكات، ئەگەر لە ئەركدا نەبێت بە (١٠) ڕۆژ زیندانی سزا دەدرێت بە پێی ماددەی (٤٧ و ٤٨) لە یاساى سزادانی هێزەكانی ئاسایشی ناوخۆ ژمارە (١٣)ی ساڵی ٢٠٠٨.\nهەر لێژنەیەك رێگەپێدانێك بدات بەبێ ئەوەی پێویست بێت، ئەگەر ئەندامەكەی لەسەر ڕاژەی هێزەكانی ئاسایشی ناوخۆ بێت بە هەمان بڕگەی سەرەوە سزا دەدرێت، و ئەگەر لەسەر ڕاژەی شارستانی بێت بە سزای سەرنج ڕاكێشان و دوورخستنەوە لە پۆستەكەی سزا دەدرێت.\nهیچ فەرمانبەر، ئەفسەر، یان كارمەندێك كە لە پارێزگاكانی تری عێراق خزمەت دەكەن رێگایان پێ نادرێت بگەرێنەوە هەرێمی كوردستان تا ٢٠٢٠/٠٤/٠١، ئەگەر دانیشتووی هەرێمی كوردستانیش بن.\nبەڕێوەبەرانی گشتی كارەبا لە پارێزگا و ئیدارە سەربەخۆكان دەبنە ئەندام لە ژووری ئۆپەراسیۆنەكان بەمەبەستی هەماهەنگی و رێكخستنی بابەتی هاتووچۆی تیمەكانی كارەبا و گەیاندنی سووتەمەنی بە وێستگەكانی بەرهەمهێنانی كارەبا لە هەرێم.\nپێویستە هاووڵاتیان لە ماڵەكانی خۆیان بمێننەوە تا تیمە تەندروستییەكان بتوانن كاری خۆیان ئەنجام بدەن و بۆ هەر حاڵەتێكی گومانلێكراو پەیوەندی بە هێڵی گەرمی (١٢٢) بكرێت و پێویستە ئەو هاووڵاتیە لە جێگای خۆی بمێنێتەوە تا تیمە تەندروستییەكان بە هانایەوە دەچن.\nراگرتنی هاتووچۆكردنی هاووڵاتیان لە نێوان پارێزگاكانی هەرێم\nراگرتنی هاتووچۆكردنی هاووڵاتیان لە نێوان گشت پارێزگاكانی هەولێر و سلێمانی و دهوك و هەڵەبجە و ئیدارە سەربەخۆكانی ڕاپەرین و گەرمیان و گشت یەکە کارگێڕییەکان و شار و شارۆچکەکانیان لە ٢٠٢٠/٠٥/٣١ کاتژمێر (١٢:٠٠)ی شەو تا ٢٠٢٠/٠٧/٠١ کاتژمێر (١٢:٠٠)ی شەو. هەر کەسێک سەرپێچی بکات بە پێی رێنماییەکان سزا دەدرێت.\nرێگەپێدان لە نێوان پارێزگا و ئیدارە سەربەخۆكان بە پێی سیستەمی رێگەپێدانی ئەلیكترونی دەبێت و هاووڵاتی دەتوانێت لەسەر وێب سایتی وەزارەتی ناوخۆ بە ناو نیشانى (moi.gov.krd) لە حاڵەتی زۆر پێویست و مەبەستەكانی دەوام كردنی فەرمانبەران داوای رێگەپێدان بكەن بە پێی ئەو رێنماییانەی كە لەو سیستەمە دیاری كراوە، و پێویستە لەسەر پارێزگار و سەرپەرشتیاری ئیدارە سەربەخۆكان ئاسانكاری بكەن بۆ هاتووچۆی هاووڵاتیان لە بازگەكان.\nراگرتنی سیستەمی رێگەپێدانی ئەلیكترونی لە ٢٠٢٠/٠٦/١٥ تا ٢٠٢٠/٠٧/٠١ کاتژمێر (١٢:٠٠)ی شەو.\nهاتووچۆكردنی ئاژانس و رێكخراوەكانی (UN) و رێكخراوە نێودەوڵەتیەكان و هاوپەیمانان و دیپلۆماتكاران رێگە پێدراوە لە سەرتاسەری هەرێمی كوردستان و فەرمانگەی پەیوەندیەكانی دەرەوە رادەسپێردرێت بۆ ئاسانكاری و پێدانی رێگە پێدان بۆ هاتووچۆكردنی رێكخراوە نێودەوڵەتیەكان لە نێوان پارێزگاكان و ئیدارە سەربەخۆكان بە هەماهەنگی لەگەڵ ناوەندی هاوبەشی هەماهەنگی قەیرانەكان لە وەزارەتی ناوخۆ JCC.\nهاتووچۆکردن لە نێوان هەرێمی كوردستان و پارێزگاكانی تری عێراق\nراگرتنی هاتووچۆ بەشێوەیەکی تەواو لە نێوان هەرێم و پارێزگاكانی عێراق تا ٢٠٢٠/٠٧/٠١.\nئەو هاووڵاتیانەی لە پارێزگاكاتی عێراق یان ناوچە كوردستانیەكانی دەرەوەی ئیدارەی هەرێم دەگەرێنەوە، چ هاووڵاتی سیڤیل بن یان سەر بە هێزە ئەمنییەكان بن دەبێت لەسەر ئەركی خۆیان بۆ ماوەی (٤٨) كاتژمێر كەرەنتین بكرێن تا دەرچوونی دەرئەنجامی پشكنینی ڤایرۆسی كۆرۆنا كە تێچووی پشكنینەكە لە ئەستۆی خۆیان دەبێت و دەبێت لە ماڵەوە خۆی كەرەنتین بكات، یان بڕوانامەی تووش نەبوونیان لەگەڵدا بێت كە پێش (٢٤) كاتژمێر لە هاتنیان بۆ هەرێمی كوردستان دەرچووبێت و دەبێت لە ماڵەوە خۆی كەرەنتین بكات.\nراگرتنی هاتن و چوون لە نێوان هەرێمی كوردستان و پارێزگاكانی تری عێراق، جگە لە حاڵەتی زۆر پێویست كە ئەویش بە ڕەزامەندی ژووری ئۆپەراسیۆنەكانی بەرەنگاربوونەوەی کۆرۆنا هەیە كە لە پارێزگاكان و یەكە سەربەخۆكان پێكهێنراوە بە سەرۆكایەتی پارێزگار یان سەرپەرشتیاری ئیدارە سەربەخۆكان و ئەم ڕاگرتنە لە نێوان ٢٠٢٠/٠٣/١٤ تا ٢٠٢٠/٠٣/٢٨بەردەوام دەبێت.\nحکومەتی هەرێمی کوردستان هاوولاتیان دڵنیا دەکاتەوە لە وەرگرتنی دوایین زانیارییەکان بە شێوەیەکی بەردەوام و رۆژانە لە رێگای دامودەزگای حکومی پەیوەندیدار و بە یارمەتی ڕاگەیاندنەکان.\nهەر كەس و لایەنێك لە رێگای سوشیال میدیا و دەزگاكانی ڕاگەیاندن لێدوان دژی رێكارەكانی خۆپاراستن لە ڤایروسی كۆرۆنا بدات لە رێگای داواكاری گشتی رێكاری یاسایی بەرامبەر دەگیرێتەبەر.\nپرسەدانان تەنانەت ئەگەر لە ناو مالیشەوە بێت قەدەغەیە و هەر كەسێك سەرپێچی بكات بە بڕی (٢,٠٠٠,٠٠٠) دوو ملیون دینار سزا دەدرێت.\nشوفێری ئۆتۆمبێلەكانی گواستنەوەی گشتی و تاكسی نابێت رێگا بدات بە سەرنشین بە بێ دەمامك لە ئۆتۆمبێلەكەى سوار بێت بە پێچەوانەوە بە بڕی (٥٠,٠٠٠) پەنجا هەزار دینار بۆ هەر حاڵەتێك شوفێر سزا دەدرێت.\nرێکخستنی ئەو شوێنانەی بۆ خزمەتی هاووڵاتیان رێگەپێدراون\nگشت ئەو شوێنانەی كە پێشتر بۆ خزمەتی هاوڵاتیان رێگەپێدراون دادەخرێن لە ٢٠٢٠/٠٦/٠١ کاتژمێر (٠٦:٠٠) ئێوارە تا ٢٠٢٠/٠٦/٠٦ کاتژمێر (١٢:٠٠)ی شەو جگە لە دەرمانخانەی ئیشكگر كراوە دەبێت و نانەواخانەكان تەنيا لە كاتژمێر (٠٦:٠٠)ی بەیانی تا (١٢:٠٠)ی نیوەڕو دەكرێنەوە و پێویستە نان بە دیلڤەری بگەیێنرێتەوە هاوڵاتیان و نابێت لەنانەواخانەكان نان بە هاوڵاتیان بفروشرێت و هەر نانەواخانەیەك سەرپێچی بكات لە رێگای ژووری ئۆپەراسیونەكان رێكاری یاسایی بەرامبەر دەگیرێتەبەر.\nعەلوەكان دەكرێنەوە بۆ ساخكردنەوەی بەروبومی كشتوكاڵی و رێگا دەدرێت بە فرۆشتنی سەوزە و میوە بە ئۆتۆمۆبێل لە ناو گەرەكان بە ڕەچاوكردنی رێنماییە تەندروستیەكان.\nپێویستە هاووڵاتیان و خاوەن فروشگاكان و شوێنە خزمەت گوزارییەكان دەمامك بەكار بهێنن.\nهەموو ئەو شوێنانەی کە ڕەزامەندی کارکردنییان پێدراوە و کراوە دەبن پێویستە تەواوی مەرجە تەندروستییەکان جێ بەجێ بکەن لە بەستنی دەمامک و دەستکێش و دروست نەکردنی قەرەباڵغی، و پێویستە لە هەر شوێنێك مەودای نێوان دوو كەس لە (١.٥) مەتر كەمتر نەبێت.\nلە رابردوودا گشت ماركێتەكان، نانەواخانەكان، و ئەو شوێنانەی بۆ خزمەتی هاوڵاتیان رێگەپێدراون لە نێوان (١١:٠٠)ی شەو تا (٠٦:٠٠)ی بەیانی دادەخرێن، جگە لە دەرمانخانەی ئیشكگر كراوە دەبێت، و پێویستە پارێزگار و سەرپەرشتیاری ئیدارە سەربەخۆكان بابەتی رێگەپێدان بە كردنەوەی ماركێتەكان و نانەواخانەكان و ئەو شوێنانەی بۆ خزمەتی هاوڵاتیان پێویستن رێكبخەنەوە بە شێوەیەك كاریگەری نەبێت لەسەر بریاری ڕاگرتنی هاتووچۆ.\nسنورداركردنی جموجوڵ و هاوردەكردنی بازرگانی لە دەروازە سنوورییەکان\nدەروازە سنورییەكانی (پەروێزخان، باشماخ، حاجی ئومەران، ابراهیم خلیل، سەرزێری، سەیران بەن، كێلێ ، تەوێلە، پشتە و شوشمێ) و هەر دوو فرۆكەخانەی نیودەولەتی (هەولێر و سلێمانی) بە ڕووی گەشتیاران دادەخرێت تا ٢٠٢٠/٠٦/٠٦ کاتژمێر (١٢:٠٠)ی شەو.\nئالۆگوركردنی بازرگانی لە دەروازە سنورییەكان و نیوان پارێزگا و ئیدارە سەربەخۆكان بەردەوام دەبێت بە پێی ئەو رێنماییانانەی كە پێشتر بڕیاری لەسەر دراوه، جگە لە (دەروازەی سنوری باشماخ) كە بۆ ماوەی (٧٢) كاتژمێر دادەخرێت بە مەبەستی رێكخستنەوەی رێكارەكانی خۆپاراستن لەو دەروازە سنورییە.\nدەوامی دامودەزگا فەرمییەکانی هەرێمی کوردستان\nراگرتنی دەوامی فەرمی لە گشت فەرمانگەكانی حكومەتی هەرێمی كوردستان لە ٢٠٢٠/٠٥/٣١ کاتژمێر (١٢:٠٠)ی شەو تا ٢٠٢٠/٠٦/٠٦ کاتژمێر (١٢:٠٠)ی شەو جگە لە وەزیرەكان و ستافی نوسینگەكانيان.\nپێویستە لە فەرمانگەكانی حكومەتی هەرێمی كوردستان ڕەچاوی رێكارەكانی خۆپاراستن بكرێت و دەمامك بەكار بهێنرێت و هەر فەرمانبەرێك یان كارمەندێكی هێزەكانی ئاسایشی ناوخۆ یان پێشمەرگە یان ئاسایش پابەند نەبێت بە پێی یاسا بەركارەكان سزا دەدرێت.\nفەرمانگەی تەکنەلۆجیای زانیاری لە ئەنجومەنی وەزیران لەگەڵ دامودەزگاکانی حکومەتی هەرێمی کوردستان هەماهەنگی دەکات بەمەبەستی کارئاسانی لە جێبەجێکردن و راییکردنی مامەڵەی هاووڵاتییان بە شێوەی ئەلیکترۆنی.\nلە رابردوودا ماوەی راگرتنی دەوامی فەرمی لە سەرجەم وەزارەت و فەرمانگە و دامەزراوەکانی ھەرێمی کوردستان جگە لە ھێزەکانی پێشمەرگە، ئاسایش و ئاسایشی ناوخۆ و دامەزراوەکانی تەندروستی، لە رێکەوتی ٢٠٢٠/٠٣/١٢ تاوەکو رێکەوتی ٢٠٢٠/٠٥/١٠ راگەیەندرابوو.\nكەمكردنەوەی دەوامی فەرمی لە فەرمانگەكانی حكومەت لە كاتژمێر ٨:٠٠ بەیانی تا ١:٠٠ پاش نیوەڕۆ لە رێکەوتی ٢٠٢٠/٠٣/١ تاکو ٢٠٢٠/٠٣/١٠.\nسیستەمی پەنجەمۆر لە گشت فەرمانگەكان ڕادەوەستێت و هاتن و چوونی فەرمانبەران لە تۆمارێكی تایبەت تۆمار دەكرێت لە رێکەوتی ٢٠٢٠/٠٣/٠١ تاکو ٢٠٢٠/٠٣/١٠.\nگشت وەزارەتەكان و فەرمانگەكانی نەبەستراو بە وەزارەت سەرپشك دەكرێن بە كەمكردنەوەی پابەندبوونی فەرمانبەران بە دەوامی فەرمی تەنیا بۆ ئەو ستافانەی كە پێویستە بۆ راپەراندنی كاروباری فەرمانگەكانیان.\nداوا لە گشت هاوڵاتیانی خۆشەویستی هەرێمی كوردستان دەكەین سەردانی فەرمانگەكانی حكومەت نەكەن ئەگەر لە حاڵەت و كاری زۆر پێویست نەبێت (لە رێکەوتی٢٠٢٠/٠٣/٠١ تاکو ٢٠٢٠/٠٣/١٠).\nڕاگرتنی بەڕێوەبردنی مامەڵەی گشت هاووڵاتیان و بیانییەکان لە بەڕێوەبەرایەتیەکانی گشتی (هاتووچۆ و ڕەگەزنامە) و بەڕێوەبەرایەتییەکانی هاتووچۆ و پاسپۆرت و ڕەگەزنامە و نشینگە لە گشت پارێزگا و ئیدارە سەربەخۆکان تا ٢٠٢٠/٠٣/١٤.\nراگرتنی رێوڕەسمە ئاینییەکان\nگشت شوێنە ئایينيەكان و پەرستگاكان دادەخرێن و لایەنی پەیوەندیدار بەرپرسیارە لە جێبەجێ كردنی ئەم بڕگەیە و هەر كەسێك سەرپێچی بكات رێكاری یاسایی بەرامبەر دەگێریتەبەر.\nگەڕانەوەی هاووڵاتیان بۆ هەرێمی کوردستان\nهیچ كەسێك بە بێ ڕەزامەندی وەزیری ناوخۆ رێگەی پێ نادرێت بگەرێتەوە هەرێمی كوردستان ئەگەر لە دەرەوەی وڵات بێت، و لە كاتی گەڕانەوەيان لە سنوری ئیداری ئەو دەروازە سنوورییەی كە لێى دەگەرێنەوە كەرەنتین دەكرێن پاڵپشت بە رێنمایی وەزارەتی تەندروستی كە پێویستە گەڕاوەكان لەو شوێنە كەرەنتین بكرێن.\nئەو كەسە بیانیانەی كە وەك ماموستا لە قوتابخانە و پەیمانگا و زانكوكانی هەرێمی كوردستان كار دەكەن رێگایان پێ دەدرێت بگەرێنەوە هەرێمی كوردستان بە مەرجێك نشینگەی هەرێمی كوردستانیان هەبێت و وەزارەتی پەیوەندیدار پشتگیریان بكات.\nوەبەرهێنەرانی بیانی و بازرگانان و فەرمانبەرانی بیانی بانكەكان رێگەیان پێ دەدرێت بگەرێنەوە هەرێمی كوردستان بە بە مەرجێك نشینگەی هەرێمی كوردستانیان هەبێت و وەزارەتی پەیوەندیدار پشتگیریان بكات.\nئەو هاووڵاتیانەی هەڵگری پاسپۆرتی عێراقین کە لە دەرەوەی هەرێمی کوردستانن و بە هۆی ئەو گەشتانە دەگەڕێنەوە کە لە لایەن فەرمانگەی پەیوەندییەکانی دەرەوە رێک دەخرێن لە هەر دوو فرۆكەخانەی نێودەوڵەتی هەولێر و سلێمانی و ئەوانەی لە دەروازە سنورییەكانی )ابراهیم خلیل و حاجی ئومەران و باشماخ( دەگەرێنەوە بە پێی رێنماییەکان لە سەر ئەرکی خۆیان کەرەنتین دەکرێن جگە لە:\nقوتابیان کە بۆ مەبەستی خوێندن لە دەرەوە بوون.\nنەخۆشەکان کە پاڵپشتی نەخۆشخانەکانیان هەیە و بۆ مەبەستی وەرگرتنی چارەسەری گەشتیان لە ماوەی دوو مانگی رابردوودا کردبیت.\nئەو هاووڵاتیە بیانیانەی كە بە پێی رێنماییەکان دیاری كراوە لە رێگای فرۆكەخانەكانی هەرێم یان دەروازەى سنوری ابراهیم خلیل دەگەرێنەوە هەرێمی كوردستان لەسەر ئەركی خۆیان كەرەنتین دەكرێن.\nئەو عێراقی و بیانیانەی كە لەم وڵاتانەی خوارەوە دێنە هەرێمی كوردستان لە كاتی گەیشتنیان بۆ دەروازە سنورییەكانی هەرێمی كوردستان ئەگەر (٣٠) رۆژ پێش گەشتنیان لەو وڵاتانە بووبن ئەوا دوای پشكنینی سەرەتایی، پێویستە ببرێن بۆ كەرەنتینەكان تا تێپەربوونی ئەو ماوەیەی كە وەزارەتی تەندروستی دەستنیشانى كردووە:\nبۆسنیا و هەرزەگۆڤینا\nئەم بڕیارەی سەرەوە دیپلوماتكارەكان و شاندە فەرمییە بیانییەكان ناگرێتەوە و لە دەروازە سنورییەكان بە رێزەوە پێشوازیان لێ دەكرێت و پشكنینی سەرەتایيان بۆ دەكرێت بەلام پێویستە بڕوانامەی تەندروستی (Medical Clearance ) یان پێبێت كە هەڵگری ڤایرۆسی كۆرۆنا نین.\nداوا لە هاووڵاتیانی كوردستان دەكەین كە نیشتەجێ وڵاتانی ئەوروپان کە نەگەڕێنەوە بۆ هەرێمی كوردستان بۆ جەژنی نەورۆز، لە بەر ئەوەی هەموو جۆرە ئاهەنگ و گردبوونەوەیەک لە نەورۆز ڕاگیراوە.\nکەرەنتینە کردنی بەرکەوتووی توشبووی ڤایرۆسی کۆرۆنا\nهەر كەسێك بەركەوتەی كەسێكی تووشبوی ڤایرۆسی كۆرۆنا بێت، دەبێت كەرەنتین بكرێت بۆ ئەو ماوەیەی كە وەزارەتی تەندروستی دەستنیشانی كردووە.\nرێکخستنی کاروباری وەرزی کشتوکاڵ لە هەرێمی کوردستان\nبەرێوەبەرانی گشتی كشتوكاڵ لە پارێزگا و ئیدارە سەربەخۆكان دەبنە ئەندام لە ژووری ئۆپەراسیۆنەكان بە مەبەستی هەماهەنگی و رێكخستنی كاروباری وەرزی كشتوكاڵ لە هەرێم.\nدیاری کردنی دوامۆڵەت بۆ گەڕانەوەی هاووڵاتیانی هەرێمی كوردستان كە لە كۆماری ئیسلامی ئێرانن\nدواوادە بۆ گەرانەوەی هاوڵاتیان بۆ هەرێمی كوردستان كاتژمێر (١٢:٠٠)ی شەوی ٢٠٢٠/٠٣/١٦ دەبێت و دوای ئەو بەروارە گشت دەروازە سنورییەكان بە ڕووی گەشتیاران دادەخرێن و تەنها بە ڕووی جمۆجوڵی بازرگانی كراوە دەبێت لە دەروازە سنورییەكانی (پەروێزخان ، حاجی ئومەران، ابراهیم خلیل و باشماخ) بەو مەرجانەی كە پێشتر بڕیاری لەسەر دراوە.\nخۆناساندنی ئەو هاووڵاتیانەی کە بەرێگەی نایاسایی گەڕاونەتەوە لە ئێران\nپێویستە ئەو هاووڵاتیانەی كە بە رێگای نایاسایی لە ئێران گەڕاونەتەوە بە زووترین كات خۆیان بە تیمە تەندروستیەكان بناسێنن، بە پێچەوانەوە سەرەڕای ئەوەی كە دەبرێن بۆ كەرەنتین بە پێی یاسا رادەستی دادگا دەكرێن بە تۆمەتی بە ئەنقەست بڵاوكردنەوەی نەخۆشی و گەرانەوە بە رێگای نایاسایی.\nکەوتنە حاڵەتی ئامادەباشی بۆ هەریەکە لە ژووری ئۆپەراسیۆنەکان، تیمە تەندروستییەکان، و هێزە ئەمنییەکان\nپێویستە ژووری ئۆپەراسیۆنەكانی هەر دوو پارێزگای هەولێر و سلێمانی و تەواوی تیمە تەندروستییەكان و هێزە ئەمنیەكان بكەونە حاڵەتی ئامادەباشی بەمەبەستی جێبەجێ كردنی تەواوی رێنماییەکان.\nراگرتنی هێڵەکانی گواستنەوەی گشتی لە نێوان شارەکان\nراگرتنی هاتووچۆی هێڵەکانی گواستنەوەی گشتی (پاس – مینی پاس) لە نێوان شارەکان و ناوخۆی شارەکان لە رێکەوتی ٢٠٢٠/٠٣/١٣ تاوەکو ٢٠٢٠/٠٤/٠١.\nهاتووچۆ لە نێوان قەزاكانی هەر دوو پارێزگای هەولێر و سلێمانی\nراگرتنی هاتووچۆ لە نێوان قەزاكانی هەر دوو پارێزگای هەولێر و سلێمانی بۆ ماوەی (٧٢) كاتژمێر و لە کاتژمێر (١٢:٠٠)ی شەوی ٢٠٢٠/٠٣/١٦ دەست پێ دەكات.\nداخستنی ئەو شوێنە گەشتیارییانەی کە دەبنە هۆی دروستکردنی گردبوونەوە\nپێویستە دەستەی گەشت و گوزار ئەو شوێنە گەشتیارانە و هاوینە هەوارانە دابخات كە دەبنە هۆكارى گردبوونەوەی گەشتیاران و دروست بوونی جەنجاڵی.\nراگرتنی گشت چالاكییە وەرزشییەكان\nراگرتنی گشت چالاكییە وەرزشییەكان تا ٢٠٢٠/٠٤/٠١، جگە لە خولی نایابی عێراق كە هەندێك لە یارییەكانى لە هەرێم ئەنجام دەدرێت و پێویستە یارییەكان بە بێ هاندەر بەڕێوەبچێت.\nدەسەڵات دەدرێت بە پارێزگاكان بۆ رێكخستنەوەی بازاڕەكان بە تایبەتی بازاڕە ميللیەكان و رێگرتن لە دروست بوونی قەڵەبالغی.\nراگرتنی گەشتی ئاسمانی\nراگرتنی گەشتی ئاسمانی لە هەر دوو فرۆكەخانەی هەولێر و سلێمانی لەگەل فڕۆكەخانەكانی بەغدا و بەسرا لە ٢٠٢٠/٠٣/١٤ تا ٢٠٢٠/٠٣/٢٨، جگە لە دیپلۆماتكاران، شاندە فەرمییەكان، گەشتەكانی رێكخراوی UN، و هاوپەیمانان.\nڕاگرتنی گەشتەكانی هێڵی ئاسمانی (اجنحة الشام) بۆ فڕۆكەخانەكانی هەرێمی كوردستان و تەنها رێگا بە (٢) گەشت دەدرێت بۆ گەڕانەوەی هاووڵاتیانی سوری بۆ سوریا.\nپابەندبوونی هاووڵاتیانی ناوچە كوردستانیەكانی دەرەوەی ئیدارەی هەرێم بەرێنماییەکانی\nداوا لە هاووڵاتیانی ناوچە كوردستانیەكانی دەرەوەی ئیدارەی هەرێم دەكەین كە پابەند بن بە هەموو رێنمایی و رێكارەكانی حكومەتی هەرێمی كوردستان بە مەبەستی خۆپاراستن لە ڤایرۆسی كۆرۆنا.\nچاودێری پزیشکی لە هەموو خاڵەکانی هاتنە ناوەوەی هەرێم\nهەموو گەشتیارێک کە دێتە هەرێمی کوردستان لە رێگای ئاسمانییەوە یاخود زەمینییەوە دەپشکنرێن لەلایەن تیمی پزیشکییەوە.\nهەرکەسێک لە پشکنینەکان دەرنەچێت رێگای پینادرێت بێتە ناو هەرێمی کوردستان و دەخرێتە ژێر چاودێری تەندروستی بۆ پاراستنی گشتی.\nقەدەغەكردنی هاتنە ژوورەوە لە رێگای دەروازە سنوورییەكانی هەرێمی كوردستان بۆ ئەو كەسە بیانیانەی كە لە رێكەوتی ٢٠٢٠/١٤/٠١ بە دواوە سەردانی وڵاتی چینیان كردوە.\nقەدەغەكردنی هاتنە ژوورەوە لە رێگای دەروازە سنوورییەكانی هەرێمی كوردستان بۆ ئەوكەسە بیانیانەی كە لە رێكەوتی ٢٠٢٠/٠٢/٠٥ بە دواوە سەردانی وڵاتی ئێرانیان كردووە.\nئەو هاوڵاتییە عێراقییانەی كە لە وڵاتی ئێران دەگەرێنەوە لە رێگای دەروازە سنوورییەكانی هەرێمی كوردستان پێویستە لە خاڵە سنوورییەكان جیابكرێنەوە و پشكنینی ووردیان بۆ بكرێت لە لایەن تیمە پزیشكییەكانی وەزارەتی تەندروستی، بە مەبەستی دڵنیابوون لە تووش نەبوونیان بە ڤایروسی كورۆنا.\nراگرتنی گەشتی هاووڵاتیانی هەرێمی كوردستان و عێراق لە رێگای دەروازە سنوورییەكانی هەرێمی كوردستان بۆ وڵاتی ئێران تا كاتێكی دیاری نەكراو.\nراگرتنی گەشتی ئاسمانی لە نیوان هەر دوو فرۆكەخانەی نیودەوڵەتی هەولێر و سلێمانی و كۆماری ئیسلامی ئێران تا ماوەیەكی دیاری نەكراو.\nبە مەبەستی رێگەگرتن لە بڵاوبوونەوەی ڤایرۆسی کۆڕۆنا لە هەرێمی کوردستان، وەزارەتی ناوخۆ بڕیاریدا بە پێنەدانی ڤیزا بە هەڵگرانی پاسپۆرتی ئەو وڵاتانەی خوارەوە و قەدەغەکردنی گەشت کردنی هەڵگرانی پاسپۆرتی عێراقی لە رێگای خاڵە سنورییەکانی هەرێمی کوردستانیش بۆ ئەو وڵاتانە:\nئەو هاووڵاتیە عێراقییانەی کە لە دوای رێکەوتی (٢٠٢٠/٠١/٠١) سەردانی ئەو وڵاتانەی سەرەوەیان کردوە لە کاتی گەڕانەوەیان پشکنینی سەرەتاییان بۆ دەکرێت و دواتر رەوانەی کەرەنتین (حجر صحی) دەکرێن بۆ ئەو ماوەیەی کە لە لایەن وەزارەتی تەندروستی دەستنیشان کراوە، وە ئەو هاووڵاتییە بیانیانەی کە لە دوای رێکەوتی (٢٠٢٠/٠١/٠١) سەردانی ئەو وڵاتانەیان کردوە رێگایان پێ نادرێت بێنە هەرێمی کوردستان.\nئەو هاووڵاتیانەی کە لە پارێزگاکانی تری عێراق سەردانی هەرێمی کوردستان دەکەن پشکنینی تەندروستییان بۆ دەکرێت لە بازگەکاندا.\nئەو بیانییانەی كە نیشینگەیان هەیە لەهەرێم رێگایان پێ دەدرێت بێنە هەرێمی كوردستان بە مەرجێك لە دوای (٢٠٢٠/٠١/٠١) سەردانی ئەو وڵاتانەی لەسەرەوە ئاماژەیان پێکراوە نەكردبێت.\nچەند سەنتەرێکی تەندروستی تەرخانکراو ئامادەکراون لە هەموو پارێزگاکانی هەرێمی کوردستان، بۆ دەستنیشانکردن و چارەسەرکردنی حاڵەتی توشبوو بە ڤایرۆسی کۆڕۆنا و پێشکەشکردنی چاودێری پێویست.\nداخستنی قوتابخانەو زانکۆکان\nحکومەتی هەرێمی کوردستان پشووی رەسمی راگەیاند بۆ هەموو قوتابخانە و باخچەی ساوایانی حکومی و نا حکومی لە ٢٦ شوبات تاکو ١٠ مارس.\nزانکۆ حکومی و ناحکومییەکان لە ٢٩ شوبات تاکو ١٠ مارس پشووی رەسمی دەبێت.\nهەموو قوتابخانە و زانکۆکان بە داخراوی دەمێننەوە لە پشووی بەهارە کە بریتییە لە ١٠ تاکو ٢٣ مارس و لە ٢٤ مارس دەست بە دەوامکردن دەکرێتەوە.\nهەردوو وەزارەتی پەروەردە و وەزارەتی خوێندنی باڵا و توێژینەوەی زانستی خشتەیەک ئامادە دەکەن بۆ قەرەبووکردنەوەی خوێندنی فەوتاوی قوتابیان.\nدابینکردنی بودجە بۆ پارێزگاکان\nوەزارەتی دارایی و ئابوری بودجەیەکی تایبەتی تەرخانکردووە بۆ پارێزگاکان کە لە نزیکەوە لەگەڵ وەزارەتی تەندروستی و وەزارەتی ناوخۆ کاردەکەن.\nبەردەستکردنی کەلوپەل و خۆراک\nحکومەتی هەرێمی کوردستان دڵنیایی بەردەستبوونی کەلوپەل و خۆراک دەدات لە بازاڕەکانی هەرێمی کوردستان.\nحکومەتی هەرێمی کوردستان رێگە دەگرێت لە گرانکردنی نرخی کاڵاکان و رێوشوێنی تایبەت دەگیرێتە بەر بەرامبەر ئەو کەسانەی سوودی نایاسایی لە دۆخەکە وەردەگرن.\nلەپێناوی خۆپارێزیی، بڕیاردرا سەرجەم رێورەسمە ئاینییەکان لە (مزگەوت، كڵێسا، و پەرستگاکان) بە گوتاری هەینی مزگەوتەکانیشەوە، لە سەرتاسەری هەرێمی کوردستان هەتا کاتێکی نادیار رابگیرێت.\nچاودێری تەندروستی لە کەمپەکانی ئاوارە و پەنابەران\nپێویستە لایەنە پەیوەندارەکانی حکومەتی هەرێمی کوردستان هەموو رێکارە تەندروستییەکان لە کەمپەکانی ئاوارە و پەنابەران بگرنەبەر. بۆ ئەم مەبەستەش هەماهەنگی لە گەڵ رێکخراوە نێودەوڵەتییە پەیوەندیدارەکان بکرێت.\nکەمکردنەوەی بارگرانی سەر شوێنەبازرگانییەکان\nئەنجومەنی وەزیران بڕیاریدا بە راسپاردنی وەزیرە پەیوەندیدارەکان بە جێبەجێکردنی رێکاری یاسایی پێویست لە رێگەی چاوخشاندنەوە بە کرێ و باجی داهاتی ئەو شوێنە بازرگانییانەی کە بە هۆی رێکارەکانی خۆپارێزی لە فایرۆسی کۆرۆنا زیانیان بەرکەوتووە، و بە ئاراستەی کەمکردنەوەیان بە جۆرێک رەچاوی زیانە داراییەکانیان بکرێت. بۆ ئەم مەبەستەش وەزارەتە پەیوەندارەکان رێنمایی پێویست بۆ ئاسانکاری جێبەجێکردنی ئەم بڕیارە دەردەکەن.\nڤایرۆسی کۆرۆنا (کۆڤید-١٩): ئامۆژگاری و زانیاری - GOV.KRD


فیکر پێداویستی هەموو سیستەمە کۆمەڵایەتیەکانە\nو سەرقاڵ کردنی خەڵکانێکی وەك ئێمەو مانانە لە بوارە سیاسییەکەو ، پێچەوانەکەشی ئەوان بەو جۆرە مولحیدانە خەڵکی بەگشتی سەرقاڵ دەکەن بۆ ئەوەی ئەو گەندەڵی دزی و خراپەکاریەی ئەنجامی ئەدەن، خەڵکی بێئاگابن لێیان .\nلەڕاستیدا ئەم قسەیە هیچ ڕاستیەکەی تێدانیە ، بە دید و بۆچۆنی من ، لەبەر چەند هۆکارێك\n- فیکر و تێگەیشتن لە بوارە فیکرێکان پێداویستی هەموو کایەکانی ژیان و سیستەمە کۆمەڵایەتیەکانە ، لە سیاسەت ، ئابوری ، ئیدارە و رێکخستن ، کۆمەڵگا و ..هتد\n- فیکر ڕێکخەری هەموو ئەو سیستمانەیە ، تەنانەت ڕێکخەری هەموو ڕەهەندە ئاینیەکانە .. هەر لە فیقهو لە فەرمودە و تفسیر و ئوصولو ئوصولی فیقفو ..هتد\n- هەرشتێك فیکری لەگەڵ نەبوو رووت و قوت رەجاڵە ، بێجگە وەحی خوای پەروەردگارمان ، کە تەنها ئەو وەرزش بە فیکر دەکاتو هێزی زیاتری ئەداتێ..\nپەیامەکەی من لێرەوە دەست پێدەکات ، ململانێی فیکری روونکەرەوەی هەموو ململانێ سیاسی و ئابوری و تەنانەت حیزبیەکانیشە، بۆیە هەموو دەسەڵاتێکی گەندەڵ دەتوانێت سەر بکەویت بەسەر خەڵکیدا ، چونکە توشی شەلەلی فیکریان دەکاتو لە فیکر دایان دەماڵێت..\nململانێی فیکری ئایدۆلۆژیای راستەقینە دروست دەکات و ئایدۆلۆژیایش، واتا هێز وتوانا و چالاكکەرەوەی مرۆڤە چالاك و خەم خۆرەکان .، بەڵام گرنگە ئەوە پێوەرە ئیسلامیەکە لە ئایدۆلۆژیادا سەقامگیر بکرێت لەناخی مرۆڤدا ، ئەویش ئەوەیە مرۆڤ کە خاوەنی ئایدۆلۆژیا بوو دەمرگیر نابێت، بەڵكو پابەند دەبێت، واتا واز لە تعصوب دەهێنێت و ئیلتیزام بە رەوشتە گرنگەکانی ئایدلۆژیاکەی دەکاتو مرۆڤ دۆستی لیدەردەچێت..\nکەواتە ئەصڵ ئەوەیە ، کە خەڵکی فێری ململانیە فیکریەکان بکەین .. ئیتر بەئاسانی هەموو ململانیەکانی تر بەباشی ئەخوێنیتەوە مامەڵەی تەندروستی لەگەڵدا دەکات .\nکەواتە ئەوانەی دەڵێن: کە ئێوە خۆتان بەکارێکەوە خەریك کردوە دەسەڵات سودی لێدەبینێت، ڕێك پێچەوانەکەی راستە ، دەڵێن ئێوە زۆر سادە کەوتونەتە ناو سیاستەوە وەك پەیامنێری هەواڵەکان سود لە سیاسەت وەردەگرن ، نەك وەك ئەوەی سیاسەت سیستەمە، بۆیە دەسەڵاتی دزو جردەو خراپەکاریش هیچ کاریگەریەکی لەسەر دروست نابیت بە سیاسەتی بی فیکرو ململانێی فیکری ، وەك ئەوە وایە ئاو لە چەمی خوڕدا بە دەستت ووشك بکەیت .


سايت بلوط - فرهنگ و هنر غرب كشور » مقاله » زوان کوردی و شێوەزارەگانێ / سەجاد جەھانفەرد «ژیار»\nزوان کوردی و شێوەزارەگانێ / سەجاد جەھانفەرد «ژیار»\nمقاله مهم پژوهشی سجاد جهانفرد به گویش کلهری و بر اساس متدهای دانشگاهی نوشته شده است. سایت بلوط مطالعه این مقاله را به همه اهالی فرهنگ و پزوهشگران این عرصه بویژه در جغرافیای کُردی توصیه می نماید\nاشاره : مقاله مهم پژوهشی سجاد جهانفرد به گویش کلهری و بر اساس متدهای دانشگاهی نوشته شده است. سایت بلوط مطالعه این مقاله را به همه اهالی فرهنگ و پزوهشگران این عرصه بویژه در جغرافیای کُردی توصیه می نماید:\nبڕێگ زوانناس سونەتی و کوردناس دیرۆکناس، زوان کوردی لە روی شێوەزارییەو، وە شێواز جیاواز لە یەکترەکی جیا و دابەش کردنە. وە مدوو شیرۆڤە نەکردن زوان کوردی وە شێوەی زانستیێگ، هەروەی بوونەوە نەزەر و رای جیاواز و دابەشکردن جیا ئەڕا شێوەزارەگان زوان کوردی ئەنجام دریایە.\nلەی تووژینەوەیا هەوڵ دریایە زوان کوردی وە شێوەی زانستیێگ شی و تاوتوێ بکرێدەو، لە ناو ئێ وتارە ئسپات کرێ ک زوان کوردی لە دو لق سەرەکی کرمانجی و گۆرانی پێک ھاتێیە، ک ئێ دو لقیشە خاوەن شەش شێوەزار سەرەکی و فرەیگ بنزار ترن کە پەیکەرە و چوارچوو نزیک وە یەکێگ دیرن. لە تماشای سەرپایی و نازانستیانە، گەھا لەیوا فکرەوبکرێ ک ئەو شێوەزارەیلە ھەر یەکێگێیان زوانێگ بن. ئەیە لە حاڵێگاس ک دەمێگ شیرۆڤەی شێوەزارەگان کرێ، لە بوار زانست زوانناسییەو، وە ئێ دەسکەفتە رەسێد ک زوان کوردی، زوانێگ سەروەخوە و خاوەن دو لق سەرەکییە.\nئێ تووژینەوە، هەوڵ و تەقەلای نویسەرە لە بار دەنگسازی، دەزگای بڕگەیی، سینتاکس زوانی. دابەشکردن سەرەکی زوان کوردی فرەتر وە گوورەی لێکۆڵینەوە و نەزەریەی مەکەنزی، بلۆ و ئیشمیتە کە لە بار دەنگسازی کار کردنە. نویسەر وە پاوگوورەی لێکۆڵینەوەیگ ک لەبارەی شێوەزار و بنزارەگان زوان کوردی ئەنجام دایە، تەنیا مێعیارەیلێگ لە وەرچەو گرتێیە ک لە زانست زوانناسییا ئەڕا دابەشکردن زوان و شێوەزارەگانێ کەڵک لێ وەرگیریەی و لە دابەشکردن دیرۆکی، ژئوگرافی، نەتەوەیی و کۆمەڵناسی و ھتد واز ھاوردێیە.\nمتن PDF مقاله : zowanekurdi-balout.pdf\nدوشنبه، ۲۴ آبان ۱۳۹۵ :: ۱۰:۵۵\nدوشنبه، ۱۸ آبان ۱۳۹۴ :: ۲۰:۱۵\nدستمریزاد! کاک ژیار، با دیدن چنین مقالاتی هرچند نادر و انگشت شمار، روزنه های امید به ماندن و آکادمیک شدن زبان کردی و بویژه گویش شیرین کلهری، دوچندان می شود . موفق و پایدار باشید.


جەژنی ڕەمەزان لە موسڵمانان پیرۆزبێت\nبەناوی خۆم و هەڤاڵانم لە مەڵبەندی سلێمانی(ی.ن.ک)، پیرۆزبایی جەژنی ڕەمەزان لە موسڵمانانی کوردستان و شاری سلێمانی دەکەم، لەم بۆنە پڕخێر و پیرۆزەدا لە بەر سەلامەتی تەندروستی هەمووان و ڕێگرتن لە تەشەنە سەندنی ڤایرۆسی کۆرۆنا، ناچارین پابەندی ڕێنماییە تەندروستیەکان بین، داواکارین لە خوای گەورە تەقوا و ڕۆژووی هەموان قبوڵ بکات، هیوا خوازین ئەم جەژنە هۆکاری یەکڕیزی کورد و بەدی هاتنی سەرجەم خواستە (ئاینی و نەتەوەیی و نیشتمانی و مرۆیی)ەکان بێت، هەروەها دەربازبون بێت لەم قەیرانانە و دەروازەی چونە ناو قۆناغێکی پڕ خێر و بەرەکەت بێت.\nبەداخەوە ئه‌مساڵ له كاتێكدا جه‌ژن ده‌كه‌ینه‌وه، لێکەوتەی قەیرانەکانی ڕابردوو، نوێترینیشیان قەیرانی ڤایرۆسی کۆرۆنا، دواکەوتنی موچە و وەستاندنی پرۆژەکان و داخستنی بازاڕی بە دواداهاتوه، ئه‌مه‌ش ڕەوشی ژیانی خەڵکی هێندەیتر ئەستەم کرد، دەبێت حکومەتی هەرێم، هەرچی زووە ڕێگا چارەکان دەستنیشان بکات، بۆ کۆتایی هێنانی دواکەوتنی موچە، ڕەتیشی دەکەینەوە بابەتی موچە بە سیاسی بکرێت، هەروەها لەگەڵ خستنەوەگەڕی پرۆژە خزمەتگوزاریەکانین کە پێمان وایە بە هۆیەوە دەستی کار دەبوژێنێتەوە، ڕاز و نیازەکانیشمان هاوبەش بکەین و لە خوای باڵادەست داوابکەین، ئەم پەتایەمان لێدووربخاتەوە و بەزوترین کات بگەڕێینەوە بۆ سروشتی ژیانی ڕاستەقینەی خۆمان.\nله كۆتاییدا سوپاسی خۆڕاگری و ماندووبونتان ده‌كه‌ین، پێتان راده‌گه‌یه‌نین وه‌ك یه‌كێتی نیشتمانی كوردستان سه‌رجه‌م ئامانجه‌كانمان بۆ خزمه‌تی ئێوه و پلانی جێبه‌جێكردنی سیسته‌می لامه‌ركه‌زی ئیداری (كارگێڕی . دارایی)یش یه‌كێكه له ئەولەویەتی کارکردنمان بۆ باشتر به‌ڕێوه‌چونی كاروباری ئیداری و كه‌مكردنه‌وه‌ی ڕۆتینات و خزمه‌تكردنی زیاتر، جارێكیتر جه‌ژنی پیرۆزی ڕه‌مه‌زانتان پیرۆزبێت، به‌ره‌كه‌تی پیرۆزیه‌كه‌ی ئاشتی كۆمه‌ڵایه‌تی و یه‌كڕیزی ناوماڵی كوردی به دوادابێت.\nلێپرسراوی مەڵبەندی سلێمانی\n5/23/2020 2:55:55 PM


مومبای - ویکیپیدیا، ئینسایکڵۆپیدیای ئازاد\n(ڕەوانەکراوە لە مۆمبایەوە)\nمۆمبای یان بەمبەئی (بە ئینگلیزی: Mumbai) یەکێکە لە گرینگترین شارەکانی ھیندستان. بەمبەئی لە زمانی ھیندی دا مۆمبای بە واتای قەراغ ئاوی چاکە. بەڵام ئام ناوە پۆرچیگاڵیەکان ناویانە لەم شارە و لە ساڵی ١٩٩٦ زاییند دا ئەم ناوە بۆ مۆمبای گۆڕدرا. مومبای پایتەختی هەرێمی ماهاراشترایە. دانیشتوانی مومبای لەچاو هەموو شارەکانی هیند زۆرترن. هاوکات هەشتەمین شاری جیهانە لەڕووی زۆرترین ڕێژەی دانیشتوان کە بە ١٨.٤ ملیۆن کەس دەخەمڵێنرێت. سینەمای هیندی کە زۆرجار بە بۆلیوود ناوی دەبردرێت لە شاری مومبایە. لەسەدەی ١٦ەهەم لەکاتی داگیرکاری هیند لەلایەن پورتوگال ناوی شارەکە نرابوو بە بومبای کەلە بۆمبەوە هاتووە تا ساڵی ١٩٩٦ ئەو ناوە کرایە مومبای.\nنازناوەکان: City of Seven Islands, City of Dreams, Gateway of India, Hollywood of India\nھەڵەی لوا لە مۆدیوول:Location_map لە ڕیزی 502:Unable to find the specified location map definition: "Module:Location map/data/India Maharashtra" does not exist.\nپۆتانەکان: 18°58′30″N 72°49′33″E / 18.97500°N 72.82583°E / 18.97500; 72.82583پۆتانەکان: 18°58′30″N 72°49′33″E / 18.97500°N 72.82583°E / 18.97500; 72.82583\n٦٠٣ کیلۆمەتری چوارگۆشە (٢٣٣ میلی چوارگۆشە)\n٤٬٣٥٥ کیلۆمەتری چوارگۆشە (١٬٦٨١٫٥ میلی چوارگۆشە)\n٢١٬٠٠٠ کەس لە کیلۆمەتری چوارگۆشە (٥٤٬٠٠٠ کەس لە میلی چوارگۆشە)\n^ "The Seven Islands". The Mumbai Pages. 16 July 1995. لە ڕێکەوتی ٢٧ی تشرینی یەکەمی ٢٠١٢ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Sitaram Kunte new commissioner of Mumbai civic body". DNA India. Mumbai, India. Press Trust of India. 30 April 2012. لە ڕێکەوتی ١٦ی تەممووزی ٢٠١٢ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ ی ا "Mumbai metropolitan area" (بە زمانی ئیتالی). Projectsecoa.eu. لە ڕەسەنەوە ئەرشیڤ کراوە لە ١٣ی ئایاری ٢٠١٣. لە ڕێکەوتی ١٤ی ئازاری ٢٠١٣ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Cities having population 1 lakh and above" (PDF). censusindia. The Registrar General & Census Commissioner, India. لە ڕێکەوتی ١٧ی تشرینی یەکەمی ٢٠١١ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Census India Agglomerations" (PDF). لە ڕێکەوتی ٣٠ی کانوونی دووەمی ٢٠١٤ ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=مومبای&oldid=574459»\nدواجار لە ١٩:١٦ی ٣٠ی ئایاری ٢٠١٨ دەستکاری کراوە\nئەم پەڕەیە دواجار لە ١٩:١٦ی ٣٠ی ئایاری ٢٠١٨ نوێ کراوەتەوە.


له‌چوارچێوه‌ی پێنجه‌مین فیستڤاڵی نێوده‌وڵه‌تی هه‌ولێر بۆ شانۆ، تیپی هونه‌ریی رۆژ شانۆگه‌ری (كه‌سێك.. هه‌ردێت) له نووسینی (یۆن فۆسته) ده‌رهێنانی (مه‌هدی حه‌سن) ،نمایش كرا.\nهه‌ڵبژاردنی ده‌ق بۆ هه‌ر ده‌رهێنه‌رێك كارێكی ئاسان نییه بگره یه‌كێكه ده‌بێت له فاكته‌ره‌كانی سه‌ركه‌وتنی پرۆسه‌ی نمایشه‌كه پاشان هه‌ڵبژردنی ئه‌كته‌ران بۆ رۆڵ بینین دێت.\nهونه‌رمه‌ند (مه‌هدی حه‌سن) ده‌قێكی شانۆیی هه‌ڵبژاردبوو به‌ناوی (كه‌سێك هه‌ردێت) له نووسینی نووسه‌ری نه‌رویجی(یۆن فۆسته) ئه‌م نووسه‌ر زۆربه‌ی ده‌قه‌كانی له پێناو مرۆڤایه‌تیین بۆنموونه له‌م ده‌قه شانۆییه‌دا بیرۆكه‌كه‌ی تایبه‌ت نه‌بوو به شوێنكی دیاركراو یان نه‌ته‌وه‌یه‌ك یاخود به زه‌مه‌ن و كاتێكی دیاركراو ده‌قی (كه‌سێك.. هه‌ردێت) گوزراشت له بارودۆخی كۆمه‌ڵایه‌تی ،سیاسی ، ئابووری.. ئێستای كوردستان ده‌كات.. گومان ، ترس ، دڵه‌راوكێ چه‌مكی سه‌ره‌كی ئه‌م شانۆگه‌رییه‌ن له‌نێوان ژن و مێردێك (ئه‌وی نێر و ئه‌وی مێ). هه‌رله‌سه‌ره‌تای نمایشه‌كه ئه‌وه‌مان بۆ ده‌رده‌كه‌وێت كه هه‌ردووكیان به گومانن بۆیه به‌دوای شوێنێك یان ماڵێك ده‌گه‌رێن دووربێت له هه‌موو شتێك به‌تایبه‌تی له مرۆڤه‌كان دوور بن گومانه‌كه سه‌ره‌تا لای ئافره‌ته‌كه دوایی به‌هاتنی كه‌سی سێیه‌م (پیاوه‌كه) ئه‌و كه‌سه‌ی خانووه‌كه‌ی پێفرۆشتوون گومانه‌كه‌له‌لای پیاوه‌كه زیاتر ده‌بێت تاكۆتایی شانۆگه‌رییه‌كه‌ش گومان له‌لای هه‌ردووكیان به‌رده‌وامه له‌وكاته‌ی ئه‌وان به‌دوایی ماڵێك ده‌گه‌رێن بۆ ئه‌وه‌ی به هێمنی و ئارامی تیابژین هه‌ر بۆیه ماڵێكی كۆن ده‌دۆزنه‌وه سه‌ره‌تا زۆر دڵخۆش ده‌بن، به‌ڵام به‌هاتنی كه‌سی سێیه‌م ژیانیان زۆر ناجێگیر و گوماناویتر ده‌بێت.\nPUKmedia ن/ كامه‌ران حاجی ئه‌لیاس


ئیداره‌ی حكوومه‌تی ئه‌مریكا به‌ره‌و په‌ككه‌وتن ده‌چێت\n9/2/2018 - 10:25\nبه‌هۆی ناكۆكی نێوان دیموكرات و كۆماریه‌كانه\nهه‌رچه‌نده پێشبینی ده‌كرا كه تا دره‌نگانی شه‌وی رابردوو له كۆبوونه‌ی سیناتی ئه‌مریكا ده‌نگدانی به‌په‌له له‌سه‌ر بودجه‌ی حكوومه‌ت بۆ به‌رده‌وامبوونی له كاره‌كانی بدرێت، به‌ڵام به هۆی دژایه‌تی سیناتۆرێك ئه‌و ئومێدانه سه‌ری نه‌گرت.\nسیناتۆر ریند پاڵ كه سه‌ر به پارتی كۆماریخوازه‌كانه به ده‌نگ نه‌دان به پڕۆژه یاسای دوو ساڵه‌ی حكوومه‌ت كه هه‌ردوو كۆماری و دیموكراته‌كان له‌سه‌ری رێك كه‌وتبوون وایكرد كه پڕۆژه یاساكه ده‌نگی پێویست له ئه‌نجوومه‌نی سینا نه‌هێنێته‌وه و پڕۆژه‌كه نه‌بووه بڕیار و نه‌گه‌یشته كۆنگرێس .\nحكوومه‌تی ئه‌مریكا مانگی رابردووش به‌هۆی رێك نه‌كه‌وتنی كۆماری و دیموكراته‌كان له‌سه‌ر بودجه بۆ ماوه‌ی سێ رۆژ له‌كار كه‌تبوو.\nشه‌وی رابردوو سیناتۆر پاڵ بۆ ماوی نۆ كاتژمێر له ئه‌نجوومه‌نی سینا له‌سه‌ر ئه‌و پرسه روونكردنه‌وه‌ی دا و رایگه‌یاند: ئه‌و پڕۆژه یاسایه وا ده‌كات حكوومه‌ت 300 ملیارد كه‌می بودجه بێنێت و قه‌رزه‌كانی سه‌ر شانی حكوومه‌ت زیاتر ده‌كات و خه‌زێنه‌ی حكوومه‌ت به تاڵان ده‌بات، به‌م هۆیه‌ش ده‌نگی نه‌دا و ئه‌و بودجه‌یه‌ی كه پێشتر كۆنگرێس ده‌نگی له‌سه‌ردا بوو، خه‌رجیه‌كانی حكوومه‌تی ئه‌مریكای تا دوێنێ پێنجشه‌مه دابین ده‌كرد.\nهه‌ر بۆیه‌ش كۆشكی سپی دوێنێ فه‌رمانی به دامه‌زراوه‌كانی كارگێری و پلاندان كرد خۆیان بۆ داخستن و په‌ك كه‌وتنی حكوومه‌ت ئاماده بكه‌ن.\nکۆنگریسمانە دیموکرات و کۆمارییەکان لەسەر چەندین بابەتی وەک کۆچبەری و خەرجییە سەربازییەکان جیاوازییان هەیە و دیموکراتەکان رێگە نادەن کە پلانی خەرجییەکان پەسندبکرێت.


کامەران وریا قانع : ئیران و ئه‌مریكا . – WTARIKURD\nنزیكى پێش سالێك له كۆبوونه‌وه‌یه‌كى تایبه‌تى كۆمه‌ڵه ئه‌ندازیارێك له‌گه‌ڵ كاك نه‌وشیروان مسته‌فا , من پرسیارێكم له به‌رێزیان كرد و وتم : ماوه‌یه‌ك له‌گه‌ڵ رێكخراوێكى ئه‌مریكى كارم ئه‌كرد له هه‌ولێر , ئه‌مریكییه‌كان بۆچونێكى زۆر خراپیان له‌سه‌ر ناوچه‌ى سلێمانى هه‌یه , به درێژكراوه‌ى ئێرانى ئه‌زانن , ئاماده نین پرۆژه‌ى تیا بكه‌ن و یارمه‌تى بده‌ن وه‌كو شاره‌كانى تر , ئایا بزووتنه‌وه‌ى گۆران هیچ كارى كردوه ئه‌و وێنه‌یه كاڵبكاته‌وه یان نه‌یهیلیت؟ له‌وه‌ڵامدا هه‌ندێك هۆكارى باس كرد كه بۆچى ئه‌مریكیه‌كان وا ده‌روانن , كه لێره جیگاى باس نیه , هه‌روه‌ها باسى ئه‌وه‌شى كرد ( له 2003 ئه‌وه هێزه‌كانى یه‌كیه‌تى نیشتمانى بوو بۆ یه‌كه‌مجار له‌گه‌ڵ ئه‌مریكییه‌كان چونه ناو كه‌ركوكه‌وه ) . دواجار وتى هه‌ولیش ئه‌ده‌ین ئه‌و وێنه‌یه له‌سه‌ر سلێمانى هه‌ڵگرین و كارى بۆ ده‌كه‌ین .\nئه‌م به‌سه‌ر هاته بچوكه بۆ ئه‌وه ئه‌گێرمه‌وه , كه دواجار په‌یوه‌ندى ئێران و ئه‌مریكا به‌ره‌و ئاسایی بوونه‌وه ئه‌روات وبه فه‌رمى یه‌كیه‌تى ئه‌وروپا و ئه‌مریكا ئابلۆقه‌ى ئابوریان له‌سه‌ر ئێران ( هه‌ڵسپارد ) , دواى هه‌شت ساڵى تر بریارى یه‌كجاركى ئه‌درێت له‌سه‌ر هه‌ڵگرتنى به‌مه‌رجێك ئه‌گه‌ر ئێران پابه‌ند بوو به مه‌رجه‌كانى كۆتایی پێهێنانى بریارى دروست كردنى چه‌كى ئه‌تۆمى . وه رۆژى یه‌كشه‌م17/1/2016 ئۆباما یاداشتى ئاراسته‌ى وه‌زاره‌ته‌كانى ( ده‌ره‌وه , بازرگانى , گه‌نجینه , وزه ) كردوه كه سزاكانى سه‌ر ئێران هه‌ڵسپێرن .\nهاتنه‌وه‌ى ئێران بۆ ناو گۆره‌پانى نێو ده‌وڵه‌تى و ئاسایی بوونه‌وه‌ى په‌یوه‌ندى له‌گه‌ڵ زلهێزه‌كان , كاریگه‌رى باشى ئه‌بێت له‌سه‌رناوچه‌كه به دورخستنه‌وه‌ى ئه‌گه‌رى شه‌ڕو هه‌روه‌ها ئابورى ئێرانی له مه‌ودایه‌كى دوور سوود مه‌ند ئه‌بێت , چونكه ئێرانیش گه‌نده‌ڵى و خزمايه‌تى و زاڵبوونى ده‌زگا سه‌ربازییه‌كان به‌سه‌ر جومگه سه‌ره‌كیه‌كانى ئابورى , كێشه‌ى سه‌ره‌كى بۆ گه‌شه سه‌ندنى ئابورى دروست كردوه , كه له‌لایه‌ن شاره‌زایانى ئابورى به ئاسانى هه‌ستى پێده‌كرێت . له‌گه‌ڵ ئه‌و دۆخه‌شدا ئێران وڵاتێكى سه‌رنج راكێشه بۆ كۆمپانیا جیهانیه‌كان كه وه‌به‌رهێنانى تیا بكه‌ن له بوارى وزه‌و پیشه سازى , ئێران 32 ملیار دۆلارى بۆ ده‌گه‌رێته‌وه دواى هه‌ڵسپاردنى ئه‌م بریاره , هه‌روه‌ها ئێران دواى وڵاتى میسر گه‌وره‌ترین بازاره له رۆژهه‌لاتى ناوه‌راست بۆ كه‌لو په‌لى ئه‌مریكى و ئه‌وروپاى رۆژئاوا . وه‌كو بازرگانێكى ئێرانى وتى ( ئه‌وه‌ى ئێمه ئه‌مانه‌وێت , رزگارمان بێت له كه‌لو په‌لى چینى و و پێشخستنى ئابوریمان و ئاسایشى ناوچه‌كه كه هه‌مان ستراتیجیه ئه‌مریكا له هه‌ر وڵاتێكى ناوچه‌كه‌ى ئه‌وێت ) . هه‌روه‌ها  بۆچونێكى تر هه‌یه هه‌ڵسوكه‌وتى توندى سعودییه‌كان به‌رامبه‌ر ئێران له‌م كاتدا بۆ سه‌رنجراكێشانى ئه‌مریكایه كه ئه‌و په‌یوه‌ندیه ئاسایی نه‌كاته‌وه  یان زۆر قورسى بكات , به‌ڵام دیاره سه‌ركه‌وتو نه‌بوو .\nئه‌م كرانه‌وه‌ى ئێران به به‌رووى جیهانى ده‌ره‌وه بۆ هه‌رێمى كوردستانیش جێگاى بایه‌خه به تایبه‌تى سنورى زۆنى سلێمانى . ئیتر كرانه‌وه‌ى كۆمپانیا ئه‌مریكیيه‌كان و ئه‌وروپیه‌كان بۆ ناوچه‌ى سلێمانیش جێگاى ترس نیه . ئه‌و بۆچونه‌ش نامێنێت له‌سه‌ر ئه‌م ناوچه‌یه كه درێژكراوى ئێرانه و نابێت مامه‌ڵه‌ى له‌گه‌ڵ بكرێت .\nئه‌م كرانه‌وه‌یه بۆ هێزه‌كانى ناوچه‌ى سلێمانى به تایبه‌تى یه‌كیه‌تى و بزووتنه‌وه‌ى گۆران سوودێكى باشى ئه‌بێت , چونكه چیتر توركیا ئه‌و تاقه ده‌روازه‌یه نابێت بۆبازرگانى و گواستنه‌وه‌ى وزه‌ى كوردستان به هه‌موو شێوه‌كانیه‌وه بۆ بازاره‌كانى جیهان , هه‌روه‌ها ئه‌م كرانه‌وه‌یه ئه‌زموونێكى باشه بۆ ده‌سه‌ڵاتدارانى ئه‌م ناوچه‌یه كه چیتر سیاسه‌تى نه‌وت ته‌نها له ژێر ده‌ستى یه‌ك حزب ( پارتى ) نه‌بێت و هه‌موو كلیله‌كانى ئه‌م كێشه‌یه له گیرفانى یه‌ك كه‌س نه‌بێت .\nبەکلیکێک لەسەر سمبولەکانی خوارەوە ، ئەم بابەرە دەگات بەهاوڕێکانت


مایکرۆسۆفت ئامێری Surface Pro X ـی بە پڕۆسێسەری SQ1 ـەوە ڕاگەیاند – کەی ئای تی ئێن\nمایکرۆسۆفت ئامێری Surface Pro X ـی بە پڕۆسێسەری SQ1 ـەوە ڕاگەیاند\nئەمڕۆ سەرباری ڕاگەیاندنی دوو نەوەی نوێ لە زنجیرەی Surface Pro و Surface Laptop، مایکرۆسۆفت پەردەی لەسەر بەرهەمێکی نوێ بە ناوی Surface Pro X بە پڕۆسێسەرێکی تایبەت بە خۆی بە ناوی SQ1 ـەوە لادا.\nئامێری Surface Pro X خاوەن ڕوونمایەکی 13 ئینجە و لاشەیەکی تەنکی هەیە. وەکو ئامێرەکانی دیکەی Surface، پشتگیری لە تەختەکلیلی Type Cover و پێنوسی Surface Slim دەکات. هەروەک بە وەشانی تەواوی ویندۆز 10 کار دەکات. Surface Pro X تەنکییەکەی 5.5 میلیمەترە و کێشی تەنها 760 گرامە. پشتگیری لە بارگاویکردنەوەی خێرا و ڕایەڵەی LTE دەکات. ئەم ئامێرە تاوەکو 13 کاتژمێر پاترییەکەی بەرگە دەگرێت.\nپڕۆسێسەری SQ1 لە لایەن کۆمپانیای کواڵکۆمەوە بە تایبەت بۆ ئەم ئامێرە بەرهەمهێندراوە کە بە وزەی 7 وات کار دەکات بە مەبەستی پێشکەشکردنی باشترین توانست. ئەم پڕۆسێسەرە نوێیە توانای بەڕێکردنی 2 تێرافلۆپی لە هێزی گرافیک هەیە و خێراترین پڕۆسێسەری کواڵکۆمە کە تاوەکو ئێستا بۆ کۆمپیوتەر درووست کرابێت.\nهەروەک ئەم ئامێرە خاوەنی بزوێنەرێکی ژیری دەستکردە (AI Engine)، کە ڕێگە بە جۆرێکی نوێی ئەپەکان دەدات لەسەر ویندۆز. لە ڕووی پەیوەستکردنەوە، ئەم ئامێرە خاوەن دوو دانە دەرچەی USB Type-C ـە لەگەڵ بوونی دەرچەی Surface Connect. شایەنی ئاماژەیە، مایکرۆسۆفت ئاماژەی بەوەکرد کە ئەم ئامێرە دەتوانرێت بیرگە(هارد)ـەکەی دەربکرێت و بە ئاسانترین شێوە بگۆڕدرێت.\nئامێری Surface Pro X لە مانگی داهاتوودا بە نرخی 999$ بەردەست دەبێت. لە ئەمڕۆشەوە دەتوانرێت داواکاری کڕین بە شێوەی پێشوەختە تۆمار بکرێت.\nتاگەکان microsoft Microsoft Event 2019 Qualcomm SQ1 Surface Pro X بەرهەمی نوێ تابلێت لاپتۆپ مایکرۆسۆفت